e-Βόνιτσα: ΑΝΑΚΟΙΝΩΘΗΚΑΝ ΟΙ ΒΑΣΕΙΣ ΕΙΣΑΓΩΓΗΣ ΣΕ ΑΕΙ-ΤΕΙ\nΑΝΑΚΟΙΝΩΘΗΚΑΝ ΟΙ ΒΑΣΕΙΣ ΕΙΣΑΓΩΓΗΣ ΣΕ ΑΕΙ-ΤΕΙ\nΔόθηκαν πριν από λίγο στη δημοσιότητα τα αποτελέσματα εισαγωγής στην Τριτοβάθμια Εκπαίδευση, οπως ανακοίνωσε και επισήμως σήμερα το υπουργείο Παιδείας. Οι υποψήφιοι μπορούν να δούν τις βάσις στο http://results.minedu.gov.gr πληκτρολογώντας...\nτον οκταψήφιο κωδικό αριθμό τους και τα τέσσερα αρχικά γράμματα των προσωπικών τους στοιχείων (Επώνυμο - Όνομα - Πατρώνυμο - Μητρώνυμο).\nΤαυτόχρονα, όπως ανακοίνωσε το υπουργείο, τα αποτελέσματα θα αποσταλούν ηλεκτρονικά και στις Διευθύνσεις Δευτεροβάθμιας Εκπαίδευσης, για να εκτυπωθούν ονομαστικές καταστάσεις των επιτυχόντων και να προωθηθούν στα σχολεία ευθύνης τους, στα οποία θα αναρτηθούν εντός της Δευτέρας.\nΑνακοινώθηκαν και τα αποτελέσματα των εισαγόμενων στην Τριτοβάθμια Εκπαίδευση με τις ειδικές κατηγορίες των αλλοδαπών-αλλογενών και των αποφοίτων Λυκείων ή αντίστοιχων σχολείων Κρατών-Μελών της Ε.Ε μη ελληνικής καταγωγής. Τα αποτελέσματα θα αναρτηθούν στην ιστοσελίδα του Υπουργείουhttp://results.minedu.gov.gr .\nΟι αθλητές που επιθυμούν να κάνουν χρήση των διατάξεων του άρθρου 34 του Ν.2725/1999, του άρθρου 18 του Ν.3708/2008 και του άρθρου 45 του Ν. 3773/09 (ΦΕΚ 120 τ.Α') για εισαγωγή στην Tριτοβάθμια Eκπαίδευση πρέπει να υποβάλουν σχετική αίτηση και τα προβλεπόμενα δικαιολογητικά στη Διεύθυνση Δευτεροβάθμιας Εκπαίδευσης, στην οποία υπάγεται το Λύκειο αποφοίτησής τους, από τη Δευτέρα 03-9-2012 μέχρι και την Παρασκευή 14-9-2012. Υπενθυμίζεται ότι η σχετική εγκύκλιος Φ.151/63549/Β6/7-6-2012 (ΑΔΑ:Β4ΛΡ9-ΑΦΤ), είναι ήδη αναρτημένη στην ιστοσελίδα του υπουργείου (www.minedu.gov.gr στην ενότητα ΕΞΕΤΑΣΕΙΣ, υποενότητα ΑΘΛΗΤΕΣ, στο σημείο ΕΓΓΡΑΦΑ ΕΞΕΤΑΣΕΩΝ ΑΘΛΗΤΩΝ.\nΑναρτήθηκε από e-Βόνιτσα στις 12:01 μ.μ.


NewsIT / Lifestyle / Κωστας Αρζογλου: «Μου ελεγαν οτι θα δουλεψει με τη Ζετα κι ελεγα απο μεσα μου “ωχ η κοπελα”»\nΚαλεσμένος στην εκπομπή της Τατιάνας Στεφανίδου ήταν σήμερα ο γνωστός ηθοποιός Κώστας Αρζόγλου και μίλησε για την κακή του εμπειρία από τη συνεργασία του με τον Γιώργο Κιμούλη.\nΟ γνωστός ηθοποιός Κώστας Αρζόγλου ήταν ακλεσμένος σήμερα στην εκπομπή T-live με την Τατιάνα Στεφανίδου. Ο αγαπημένος ηθοποιός διηγήθηκε τη δική του εμπειρία από τη συνεργασία του με τον Γιώργο Κιμούλη.\nΜεταξύ άλλων, ο Κώστας Αρζόγλου, δήλωσε στην Τατιάνα Στεφανίδου: «Ο Γιώργος στην παράσταση “Ζητείται Τενόρος” άρχισε να αλλάζει πολύ. Με υποβάθμιζε πάρα πολύ, δημιουργούσε στους άλλους ηθοποιούς πολλά πράγματα, δημιουργούσε μία ατμόσφαιρα, δεν έκανε τίποτα ποινικά κολάσιμο. Έκτοτε δεν ξαναμιλήσαμε, επί 30 χρόνια. Μιλήσαμε μόνο πέρσι.\nΣτη συνέχεια, ο Κώστας Αρζόγλου πρόσθεσε: «Αυτά τα 30 χρόνια ερχόντουσαν στ’ αυτιά μου χιλιάδες πράγματα για τον Γιώργο. Μου έλεγαν… τώρα θα δουλέψει με τη Ζέτα, κι έλεγα από μέσα μου… ωχ η κοπέλα. Με την Ευδοκία, ωχ! Τι έχει να τραβήξει!\nΔεν είναι ποινικά κολάσιμο, είναι ένα θέμα συμπεριφοράς περισσότερο και υποτίμησης του άλλου. Αυτό που συνέβαινε στη δική μου εμπειρία είναι το ότι μια δουλειά πάρα πολύ ωραία και ομαδική, από τη μετάφραση ξεκινώντας της Έλενας, από τη σκηνοθεσία τη δικιά μου κι έπαιζα κιόλας και όλος ο θίασος, ήθελε μια ομαδική επιτυχία να την καρπωθεί ο ίδιος». είπε μεταξύ άλλων ο ηθοποιός και σκηνοθέτης Κώστας Αρζόγλου.\nΔείτε στο tlife.gr το βίντεο με τις δηλώσεις του Κώστα Αρζόγλου.\nΚατηγορίες Lifestyle Ετικέτες ΚΩΣΤΑΣ ΑΡΖΟΓΛΟΥ,ΤΑΤΙΑΝΑ ΣΤΕΦΑΝΙΔΟΥ


Τ' άστρα σε τροχιά ερωτική - AllYou.gr\n| Αυγ 04, 2021\nΝιώθεις ξαφνικές ταχυπαλμίες; Μονοπωλεί ένα άτομο τη σκέψη σου; Πιάνεις τον εαυτό σου να ονειροπολεί ή να ανεβάζει σφυγμούς. Έχεις την υποψία ότι είσαι ερωτευμένη αλλά δεν είσαι σίγουρη; Αν μάθεις πώς ερωτεύεται κάθε ζώδιο ίσως έρθεις πιο κοντά στην απάντηση που ψάχνεις!\nΟ Κριός κυβερνάται από τον πλανήτη Άρη, τον πλανήτη ενέργειας, δράσης και επιθυμίας. Όταν μια Κριός ερωτεύεται δεν φοβάται να το δείξει. Μην παραξενευτείς αν σου βγει μια ωμή, παθιασμένη, παρορμητική ενέργεια προς το αντικείμενο του πόθου σου. Η επιθετική σου προσέγγιση είναι πιο παιχνιδιάρικη από άλλα ζώδια και δεν έχεις κανένα πρόβλημα να εκφράσεις τα συναισθήματά σου προκειμένου να οδηγήσεις αυτόν που θες στην κρεβατοκάμαρα. Ο έρωτας για μια Κριό είναι όπως οι καταδύσεις, συναρπαστικός και επικίνδυνος. Μπορεί ακόμη και μόνο μετά από τρεις εβδομάδες ραντεβού να ζητήσεις από τον νέο σου σύντροφο να δεσμευτεί σοβαρά και να βρεθείς να συμπεριφέρεσαι σαν κουτάβι που έχει νέο κόκαλο όταν είσαι κοντά του.\nΜια Ταύρος δεν ερωτεύεται εύκολα, οπότε όταν το κάνει, είναι συνήθως για να έχει διάρκεια. Βασική προϋπόθεση: Πρέπει να νιώσεις μια πρωταρχική σχεδόν ζωώδη σύνδεση με τον πιθανό ερωτικό σου σύντροφο, αλλά επίσης να αισθανθείς ότι μπορείς να δημιουργήσεις μια ασφαλή φωλιά για τα έντονα ένστικτά σου. Έτσι, μόλις αρχίσεις να φαντάζεσαι ότι διαλέγεις μαζί του τα σεντόνια για το κρεβάτι σας, είναι η πρώτη σοβαρή ένδειξη ότι είσαι ερωτευμένη! Οι Ταύροι δείχνουν στους άλλους τον έρωτά τους όταν προσφέρονται να κάνουν αγγαρείες ή με το να ικανοποιούν τις επιθυμίες του ερωτικού τους αντικειμένου, οπότε όταν δεις να αλλάζεις το πρόγραμμά σου προκειμένου να κάνεις κάτι για το αμόρε σου, έχεις μια επιπλέον ισχυρή απόδειξη, ειδικά αν αφήνεις την άνεσή σου ή το πρόγραμμα του ύπνου σου!\nΩς Δίδυμος, έχεις την ικανότητα να βλέπεις το θετικό σε όλους και έχεις ανοιχτό μυαλό για το με ποιον θα περνάς τον χρόνο σου. Τόσο απλά! Βέβαια αυτός είναι επίσης ο λόγος για τον οποίο θεωρούν ότι πληγώνεις εύκολα καρδιές. Συνήθως ωστόσο είσαι ο τύπος που βλέπεις το ποτήρι μισό γεμάτο στις σχέσεις σου! Ένας σίγουρος τρόπος για να μάθεις ότι μπορεί να είσαι ερωτευμένη είναι αν βρεθείς να περνάς μια ολόκληρη μέρα με το αγόρι σου χωρίς να συναντηθείς με τους υπόλοιπους «ακολούθους» σου. Μπορεί να πάσχεις από το μεγαλύτερο FOMO του ζωδιακού κύκλου, οπότε αν ακυρώνεις ένα πάρτι για να είσαι μόνη με κάποιον, είναι η μεγαλύτερη απόδειξη ότι τον ερωτεύεσαι.\nΕπιπλέον αδιάσειστο στοιχείο, είναι μόλις αρχίσεις να δημιουργείς λίστες αναπαραγωγής τραγουδιών και να κατεβάζεις ταινίες για να του τις δώσεις. Επειδή σου αρέσει να φλερτάρεις και να παίζεις, αυτό που κάνει τη διαφορά και σε ανεβάζει στην πίστα των ερωτευμένων είναι ότι αναζητάς ή νιώθεις οικειότητα με τον άλλον.\nΜε βασικό πλανήτη τη Σελήνη, ως Καρκίνος είσαι του «όλα ή τίποτα». Ξέρεις ότι ερωτεύεσαι κάποιον όταν τον προσκαλείς στο κέλυφός σου, δηλαδή στο σπίτι σου. Είναι το καταφύγιό σου όπου μπορείς να ξεφύγεις από τον κόσμο. Οι Καρκίνοι θέλουν να μαζεύουν αντικείμενα που έχουν συναισθηματική αξία, οπότε αν αφήσεις κάποιον να αγγίξει τα πράγματά σου ή να δανειστεί τους κρυστάλλους σου, πρέπει να σου έχει δημιουργήσει μια αίσθηση εμπιστοσύνης και αφοσίωσης. Το ίδιο ισχύει όταν θες να τον ξεναγήσεις στις αναμνήσεις σου ή σε ό,τι έχει σημασία για σένα. Είσαι ένα από τα ζώδια που θέλουν να φροντίζουν τους άλλους, οπότε όταν αισθάνεσαι ότι τα τρυφερά μητρικά σου ένστικτα αρχίζουν να σε κυριεύουν, ο έρωτας ωριμάζει παράλληλα μέσα σου. Και ακόμα κι αν είσαι η χειρότερη μαγείρισσα στον κόσμο, θα προσπαθήσεις να γίνεις σεφ για το ταίρι σου όταν νιώθεις ερωτευμένη.\nΗ λιονταρίνα το φωνάζει δυνατά και περήφανα όταν ερωτεύεται κάποιον. Η πρώτη ένδειξη: ανεβάζεις κοινή σας φωτογραφία στο Instagram. Είσαι περήφανη που είσαι ερωτευμένη και θέλεις ο κόσμος να γνωρίζει ποιος κέρδισε την καρδιά σου. Μπορεί να ανήκεις σε ένα από τα πιο δύσκολα ζώδια ως προς το να ανακάμπτεις από μια ατυχή σχέση, γιατί αγαπάς τόσο παθιασμένα και συντριπτικά. Όταν αισθάνεσαι ότι ο εσωτερικός σου coach κάνει σθεναρή την εμφάνισή του (ξέρεις, με αυταρχικό τρόπο), είναι πιθανώς επειδή ερωτεύεσαι και θέλεις να δημιουργήσεις τον τέλειο κόσμο για τους δυο σας, μια προστατευτική bubble για την αγάπη σας. Είσαι πολύ πιστή και κτητική, οπότε όταν βγαίνουν τα νύχια, είναι μόνο από αγάπη.\nΟ χρόνος είναι χρήμα για όσους ανήκουν στο ζώδιο της Παρθένου, οπότε όταν αλλάζεις το πρόγραμμά σου για να βρεις χρόνο να αφιερώσεις σε κάποιον είναι μια ισχυρή ένδειξη ότι τον ερωτεύεσαι. Ο δρόμος για να φτάσεις ωστόσο στον έρωτα θα χρειαστεί λίγο χρόνο παραπάνω, καθώς είσαι από τη φύση σου πολύ συντηρητική, αλλά όταν αρχίσεις να βάζεις το ταίρι σου στο πενταετές σχέδιο της ζωής σου, σημαίνει ότι χαλαρώνεις. Σου αρέσει να είσαι σε πνευματική εγρήγορση, οπότε θες να βρεις κάποιον με τον οποίον οι συζητήσεις να σε εξιτάρουν και να κρατάνε το ενδιαφέρον σου αμείωτο.\nΗ υγιεινή είναι επίσης ύψιστης σημασίας για σένα, οπότε μόλις αρχίσεις να πίνεις νερό από το ίδιο ποτήρι (ή να σκουπίζεστε στην ίδια πετσέτα – ξέρω, ναι αυτό είναι τραβηγμένο), τότε σίγουρα βρίσκεται σε καλό δρόμο προς την καρδιά σου. Αν και δεν σου φαίνεται, μπορεί να είσαι γατούλα στο σεξ, αλλά ο άλλος πρέπει να έχει πρώτα κερδίσει την εμπιστοσύνη σου για να σε απολαύσει και σε αυτό το κομμάτι. Έχεις μια μεγάλη λίστα απαιτήσεων, οπότε όταν κάποιος πληροί το 90 τοις εκατό αυτών, μπορείς με ασφάλεια να πεις ότι έχει πιθανότητες να γίνει ο σύντροφός σου.\nΜε κυβερνήτη την Αφροδίτη, τη θεά του έρωτα και της ομορφιάς, σε διακρίνει η ευγένεια σε όλες της τις μορφές. Ως Ζυγός, λατρεύεις την πολυτέλεια και να απολαμβάνεις τις λεπτές απολαύσεις της ζωής. Όταν έρχεσαι σε επαφή με έναν φιλόδοξο εραστή που μπορεί να σε ξεναγήσει σε αυτά τα ονειρεμένα βασίλεια, θα ανοίξεις πλήρως την καρδιά σου. Είσαι ένα από τα πιο γοητευτικά ζώδια του ζωδιακού κύκλου, μπορείς να μιλάς ατελείωτα για οποιοδήποτε θέμα και όταν το ταίρι σου είναι του ίδιου βεληνεκούς πυροτεχνήματα ανάβουν στα μάτια σου. Θα διαπιστώσεις ότι αυτό που αγαπάς στον σύντροφό σου είναι κομμάτια ή αντανακλάσεις από τα χαρακτηριστικά που αγαπάς στον εαυτό σου. Πολλοί άνθρωποι προσελκύονται από σένα, οπότε αυτοί που διεκδικούν μια θέση στην καρδιά σου πρέπει να είναι πραγματικά ξεχωριστοί για να μπορούν να απολαμβάνουν τη λάμψη σου. Χρειάζεται χρόνος για να δεσμευτείς πλήρως σε ένα άτομο, οπότε αν βρεθείς να νιώθεις απόλυτα δοσμένη σε κάποιον, τότε σίγουρα είσαι ερωτευμένη μαζί του.\nΓια τον Σκορπιό, υπάρχει μια πολύ λεπτή γραμμή ανάμεσα στην αγάπη και την εμμονή, οπότε η πλοήγηση σε αυτά τα βαθιά νερά μπορεί να είναι δύσκολη. Αντίθετα με όσα έχεις ακούσει για τους Σκορπιούς (π.χ. ότι σκέφτονται συνέχεια το σεξ), είσαι μάλλον συντηρητική όσον αφορά την οικειότητα και προτιμάς να είσαι σε μια βαθιά αφοσιωμένη σχέση από ό,τι σε σχέση της μιας βραδιάς. Θα ξέρεις ότι είσαι ερωτευμένη όταν αρχίζεις να κάνεις θυσίες για να διασφαλίσεις την ευτυχία του συντρόφου σου. Τόσο έντονο!\nΩς πολύ μυστικοπαθές άτομο, χρειάζεσαι λίγο χρόνο για να ανοιχτείς και να νιώσεις λιγότερο ευάλωτη, οπότε μόλις φτάσεις σε αυτό το επίπεδο, είσαι σίγουρα έτοιμη να μπεις βαθιά και να αφήσεις τον εαυτό σου να ερωτευτεί. Δίνεις τον εαυτό σου εξ ολοκλήρου στο άτομο που έχει την καρδιά σου, και το σωστό άτομο θα απολαύσει την έντασή σου με όλες του τις αισθήσεις. Θέλεις να μάθεις τα πάντα για τον σύντροφό σου, ειδικά για τις σεξουαλικές εμπειρίες και τα μυστικά του. Είσαι ένα από τα πιο ζηλιάρικα ζώδια του κύκλου, όταν νιώσεις ότι η κτητικότητα σε κυριεύει είναι όταν η καρδιά σου αρχίζει να εμπλέκεται.\nΌταν μια Τοξότης ερωτεύεται, νιώθει μια μόνιμη αφορμή για γιορτή! Επειδή συνήθως σου αρέσει να ζεις μόνη σου τις περιπέτειές σου, όταν προσκαλέσεις το ερωτικό σου ταίρι να έρθει σε ένα ταξίδι μαζί σου, αυτό σημαίνει ότι τα πράγματα σοβαρεύουν κι ότι πέρα από έλξη αρχίζεις να έχεις και βαθύτερα αισθήματα. Αν μάλιστα, αφήσεις τον άλλον να κάνει το σχεδιασμό του ταξιδιού, μάλλον έχεις δαγκώσει πολύ τη λαμαρίνα. Είσαι ένα εξαιρετικά θετικό ζώδιο και με αυτό έρχεται η ικανότητα να βλέπεις τα καλύτερα στους ανθρώπους, οπότε σου είναι δύσκολο να επιλέξεις μόνο ένα άτομο για να μοιραστείς τον χρόνο σου. Μόλις αρχίσεις να φέρνεις το ταίρι σου μαζί σου στους διάφορους κοινωνικούς σου κύκλους, αυτό είναι ένα ακόμη σημάδι ότι είσαι βαθιά ερωτευμένη. Η επικοινωνία είναι πολύ σημαντική για σένα και αν έχεις βρει κάποιον που μπορεί να μιλήσει για την τέχνη, τον πολιτισμό και τη φιλοσοφία μέχρι να ανατείλει ο Ήλιος, τότε ίσως έχεις συναντήσει τον έρωτα της ζωής σου.\nΩς ένα ζώδιο που κυβερνά ο Κρόνος, ο πλανήτης που διδάσκει τη δομή στη ζωή, ο Αιγόκερως εκτιμά ένα σταθερό θεμέλιο και μια σχέση που βασίζεται στη ρουτίνα. Μόλις γίνει αυτό, θα είσαι σε θέση να δείξεις στο ταίρι σου πόσο υπέροχη είναι η ζωή μαζί σου. Πιθανότατα έχεις ένα πολύ γεμάτο πρόγραμμα και πρέπει να έχεις έναν σύντροφο που να εκτιμά τη νοοτροπία σου. Ως άτομο της δικαιοσύνης, σου αρέσει να κόβεις τα πάντα στη μέση, οπότε μόλις αυτές οι γραμμές γίνουν θολές και σταματήσετε να χωρίζετε το λογαριασμό ή αν τον αφήσεις να σε εντυπωσιάσει, ίσως ανοίξεις την πύλη του οχυρού σου για να τον αφήσεις να μπει στην καρδιά σου.\nΌταν πρόκειται για αγάπη, οι Υδροχόοι είναι πολύ ρεαλιστικοί και προνοητικοί. Είναι μοναδικά άτομα που έχουν έρθει στη Γη για να αυξήσουν την ανθρώπινη συνείδηση, οπότε η αγάπη με έναν Υδροχόο είναι μια εμπειρία ξεχωριστή. Βασικά, για σένα, Υδροχόε, δεν ισχύει κανένας από τους τυπικούς κανόνες γνωριμιών. Κάποιος που μπορεί να εκτιμήσει την αίσθηση του χιούμορ, τις ανθρωπιστικές προσεγγίσεις και το καλό γούστο στην τέχνη και τον πολιτισμό είναι ο ιδανικός σου συνδυασμός. Συνήθως, αυτός ο δεσμός διαμορφώνεται με την πάροδο του χρόνου, ώστε να μπορείς να παντρευτείς στο τέλος τον καλύτερό σου φίλο.\nΔεν σου αρέσουν οι συμβάσεις και οι ετικέτες, οπότε όταν συστήνεις κάποιον ως τον σύντροφό σου, μάλλον τον έχεις ερωτευτεί – ιδιαίτερα όταν περνάς μαζί του περισσότερο χρόνο απ’ ό,τι για τις δραστηριότητές σου ή για το να σώσεις τον κόσμο!\nΌταν μια Ιχθύς ερωτεύεται τα δίνει όλα - πηγαίνεις βαθύτερα από οποιοδήποτε άλλο ζώδιο. Να είσαι ωστόσο προσεκτική γιατί στο τέλος θα πνιγείς από υπερχείλιση αισθήσεων! Όταν βρεθείς σε ένα δωμάτιο γεμάτο ανθρώπους, αλλά το μόνο που μπορείς να ακούσεις και να δεις είναι το ταίρι σου, ξέρεις ότι έχεις ερωτευτεί. Είσαι ένα πολύ χαρισματικό πλάσμα, σου αρέσει να κακομαθαίνεις τον άλλον με δώρα, οπότε όταν δεις ότι ο μισός μισθός σου ξοδεύεται για χάρη του συντρόφου σου, μπορείς να πεις με ασφάλεια ότι είσαι τρελή και παλαβή γι’ αυτόν. Μπορεί να είσαι πολύ ζηλιάρα, οπότε σε όσους ανάβουν αυτό το κομμάτι σου, προσοχή: κατολισθήσεις! Όταν αισθάνεσαι να σε κατακλύζουν τάσεις κτητικότητας είσαι κοντά στο να πεις το «σ’ αγαπώ».\nΤα 5 ζώδια φαβορί για σχέση\nΤι πιθανότητες έχει ο σύντροφός σου να σε απατήσει, σύμφωνα με το ζώδιό του


Μόνος πρώτος και αήττητος ο Παναθηναϊκός! – Futsal Hellas\nΜόνος πρώτος και αήττητος ο Παναθηναϊκός!\nΟ Παναθηναϊκός ήταν ο μεγάλος νικητής του ντέρμπι με την ΑΕΚ στο πλαίσιο της 8ης αγωνιστικής της Stoiximan.gr Futsal Super League, επικρατώντας με 2-1 στο κλειστό του Πανελληνίου στην Κυψέλη και είναι πλέον μόνος πρώτος και αήττητος στον βαθμολογικό πίνακα.\nΗ ομάδα του Απόστολου Μπελτσίδη υποχρέωσε την Ένωση στην πρώτη ήττα της και είναι στην κορυφή με 22 βαθμούς έναντι 19 της ΑΕΚ. Οι πράσινοι έχουν επτά νίκες και μια ισοπαλία (9-9 με τον Μινώταυρο), ενώ έχουν πάρει και τα δυο ντέρμπι που έχει δώσει. Θυμίζουμε ότι νίκησαν με 6-4 και τον πρωταθλητή Δούκα στην έδρα τους.\nΣε ένα ματς κλειστό και με πολλή τακτική από τις δυο ομάδες, ο Παναθηναϊκός προηγήθηκε με τέρμα του Παπαευστρατίου λίγα λεπτά πριν το φινάλε του πρώτου μέρους με δεξί διαγώνιο σουτ. Το 1-0 ήταν και το σκορ του πρώτου ημιχρόνου, αφήνοντας τα πάντα ανοιχτά για το δεύτερο 20λεπτο. Ο Παναθηναϊκός είχε χάσει και εξάμετρο πέναλτι στο 0-0.\nΣτο δεύτερο μέρος, η ΑΕΚ κατάφερε να φτάσει στην ισοφάριση με σουτ από πλάγια θέση του Σκουτέλη και η ισοπαλία φαινόταν ως το πιθανότερο αποτέλεσμα, ενώ είχε και δοκάρι για το 1-2. Σε μια επίθεση του Ντάρλα από τα δεξιά, έγινε χέρι στην περιοχή της ΑΕΚ και δόθηκε πέναλτι. Ο Παούρης ανέλαβε την εκτέλεση, έστειλε τη μπάλα στον ουρανό των διχτύων του Θεοφίλου για το 2-1, που έμεινε ως το τέλος!\nΟ Παναθηναϊκός είναι πλέον σε θέση οδηγού στο πρωτάθλημα, διάγοντας μια πολύ σταθερή σεζόν, ενώ η δυνατή φέτος ΑΕΚ καλείται να μαζέψει τα κομμάτια της και να κοιτάξει τη συνέχεια του πρωταθλήματος. Άλλωστε, υπάρχει πολύς δρόμος ακόμη…


Δυστυχώς διαψευστήκαμε από τους Ευρωπαίους... - ΓΗΠΕΔΟ\nΑρχική ΑΠΟΨΕΙΣ Δυστυχώς διαψευστήκαμε από τους Ευρωπαίους…\nΜας διέψευσαν την εβδομάδα που μας πέρασε οι κυπριακές ομάδες στην Ευρώπη. Εκεί που περιμέναμε τον ΑΠΟΕΛ και τον Απόλλωνα να πάρουν την πρόκριση (πιο εύκολα οι γαλαζοκίτρινοι) και την Ανόρθωση να παλεύει στα ίσα για την πρόκριση στην Ελβετία με τη Βασιλεία, τελικά πέσαμε έξω.\nΆλλες χρονιές ο ΑΠΟΕΛ, με αντίπαλο τη Ζρίνσκι Βοσνίας, θα «καθάριζε» την πρόκριση από το πρώτο ημίχρονο. Του βγήκε η ψυχή, όμως, μέχρι να την αποκλείσει στα πέναλτι. Ο ΑΠΟΕΛ φαίνεται πως έχει ακόμα πολλά θέματα που πρέπει να λύσει.\nΟ Απόλλωνας, ο οποίος και αυτός μας έχει συνηθίσει τα τελευταία χρόνια σε καλές πορείες στην Ευρώπη, μας εξέπληξε δυσάρεστα. Δέχθηκε απίστευτο διασυρμό από μια ομάδα που θεωρητικά «την είχε» μέσα στο ΓΣΠ. Όσο για την Ανόρθωση, μπορεί να έβγαλε αντίδραση στην Ελβετία μετά το κακό της ξεκίνημα, ωστόσο δεν νοείται να δέχεσαι τρία γκολ μέσα σε ένα 20λεπτο, όποιος και αν είναι ο αντίπαλος, εντός ή εκτός έδρας.\nΚόντρα στον Ολυμπιακό, ούτε η Ομόνοια στάθηκε στο ύψος των περιστάσεων στο «Γ. Καραϊσκάκης». Απέναντι σε μια ομάδα που μέχρι να μπει ο Ελ Αραμπί δεν είχε να επιδείξει κάτι το σπουδαίο, το «τριφύλλι» παρουσιάστηκε φοβικό και υπερβολικά παθητικό στον αγωνιστικό χώρο. Πλέον, η Ομόνοια μάλλον θα αρκεστεί στους ομίλους του Europa League. Μέχρι εκεί φτάνουν οι δυνατότητές της.\nΠροηγούμενο άρθροFormula 2: Τρομακτικό ατύχημα στη Ρωσία, πήρε φωτιά μονοθέσιο – ΒΙΝΤΕΟ\nΕπόμενο άρθρο«Αυτοκτόνησε» στο Αμβούργο ο Τσιτσιπάς\nΓΗΠΕΔΟ - 22/10/20 22:45


Business Training – 4tessera.gr\nCall free: 6944 714 678\nΛίστα των πελατών μας\nBusiness TrainingΕκπαίδευση Άμεσης Εφαρμογής. Μεγιστοποίηση Απόδοσης Εργαζομένων\nΕκπαίδευση Άμεσης Εφαρμογής\nΕίναι η διαπαιδαγώγηση των ανθρώπων σας (στην εταιρική ταυτότητα-κουλτούρα,) ώστε να γνωρίζουν τι περιλαμβάνει η θέση ευθύνης τους και να εκτελούν επιτυχημένα τα καθήκοντά τους, την επόμενη ημέρα.\nΗ εκπαίδευση Άμεσης Εφαρμογής εστιάζει στην ακριβή εκμάθηση αρμοδιοτήτων (job description), συγκεκριμένων φράσεων & διαλόγων (scripts) και αναγκαίων επικοινωνιακών εργαλείων που εφαρμόζει ο κάθε εργαζόμενος στη θέση ευθύνης του σε επικοινωνία με εσωτερικό & εξωτερικό πελάτη.\nΟ εργαζόμενος μαθαίνει την εργασία του με τα πιο επιτυχημένα βήματα εφαρμογής που υπάρχουν στην αγορά (προσομοιωτής της επαγγελματικής του θέσης), και μόλις ελεγχθεί ότι είναι απολύτως έτοιμος να λειτουργήσει επιτυχημένα, εντάσσεται στο παραγωγικό δυναμικό της εταιρίας ή στη νέα θέση ευθύνης.\nΠοιο είναι το διαφορετικό που έχουμε να δώσουμε σε σχέση με την παραδοσιακή επαγγελματική εκπαίδευση? Δεν μένουμε στη διδασκαλία, στην εισήγηση, στη θεωρία.\nΕφαρμόζουμε την δοκιμασμένη εμπειρία των επιτυχημένων επιχειρήσεων, αναδεικνύοντας και εμπλουτίζοντας τις δυνατότητες και επιδεξιότητες του προσωπικού, παρακινώντας τους να βάλουν την προστιθέμενη αξία της προσωπικής τους επαγγελματικής τους ταυτότητας.\nΜαθαίνουμε στα στελέχη σας την εργασία όπως πρέπει να εκτελείται στην πράξη\nΠΩΣ ΤΟ ΥΛΟΠΟΙΟΥΜΕ\nΑ’ ΦΑΣΗ – ΣΧΕΔΙΑΣΜΟΣ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ:\nΔιερεύνηση υπάρχουσας κατάστασης (κοινωνιομετρία επιχείρησης) μέσω συμπλήρωσης ερωτηματολογίων και συνεντεύξεων με όλο το προσωπικό.\nΣτατιστική επεξεργασία στοιχείων και εξαγωγή συμπερασμάτων (ποσοτικών & ποιοτικών χαρακτηριστικών).\nΒ’ ΦΑΣΗ – ΥΛΟΠΟΙΗΣΗ ΕΚΠΑΙΔΕΥΣΗΣ:\nΔιενέργεια συναντήσεων με το προσωπικό της επιχείρησης, με σκοπό την παρουσίαση των στοιχείων της κοινωνιομετρίας.\nΣχεδιασμός εταιρικής ταυτότητας, που περιλαμβάνει καταγραφή συγκεκριμένου τρόπου αντιμετώπισης πελάτη (scripts και manual συμπεριφοράς).\nΕκπαίδευση προσωπικού (θεωρητική και πρακτική on-field) στα καθορισμένα scripts και manuals.\nΓ’ ΦΑΣΗ ΑΞΙΟΛΟΓΗΣΗ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ:\nΕφαρμογή και έλεγχος τήρησης της εταιρικής ταυτότητας σε βάθος 6μήνου.\nΔημιουργία Script (ακριβές ή ακριβόλογο σενάριο).\nRole play εφαρμογή του σεναρίου μέσα από ρολοπαίγνιο των στελεχών, ώστε όταν τα στελέχη σας είναι έτοιμα να ενσωματώνονται στην καθημερινή λειτουργία της επιχείρησης.\nΈλεγχος καθημερινής λειτουργίας.\nΜεγιστοποίηση Απόδοσης Εργαζομένων\nΕίναι η σταδιακή αύξηση της παραγωγικότητας των ανθρώπων σας, ώστε να μεγιστοποιείται η αποτελεσματικότητά τους.\nΗ Μεγιστοποίηση της Απόδοσης των Εργαζόμενων της επιχείρησης , προϋποθέτει τον εντοπισμό των τυχών αγκυλώσεων ή συγκρούσεων της επιχείρησης (involutions & conflicts) στο εσωτερικό της περιβάλλον ή στην αγορά που απευθύνεται και στην αναπροσαρμογή των ρόλων των εργαζομένων.\nΟ εργαζόμενος συνδυάζει την εργασία του με τα πιο επιτυχημένα εργαλεία εφαρμογής (όπως το Business Cloud) που υπάρχουν στην αγορά.\nΠοια είναι η διαφορά σε σχέση με την παραδοσιακή επαγγελματική εκπαίδευση?\nΤώρα η εκπαίδευση και το αποτέλεσμα είναι άρρηκτα συνδεδεμένα. Όσο μεγαλώνει το πρώτο αυξάνει και το δεύτερο.\nΗ εκπαίδευση είναι σταδιακή και βιωματική. Ο εργαζόμενος συμμετέχει, ανατροφοδοτείται και συνδιαμορφώνει την επαγγελματική του ταυτότητα και προσθέτει αξία στη θέση εργασίας του. Παράλληλα του παρέχουμε τα εργαλεία ώστε να μειώσει διαρροές χρόνου και αποτελεσματικότητας, να (επανα)δραστηριοποιηθεί και να αυξήσει τη δυναμική του.\nΥλοποιούμε την εκπαίδευση από τις βασικές αρχές της, μέχρι τις πιο σύγχρονες διαδικασίες επαγγελματικής προσομοίωσης και εφαρμογής συνδυάζοντας τις υπόλοιπες παρεχόμενες υπηρεσίες μας, με την ολιστική εκπαίδευση του προσωπικού της επιχείρησης.\nΗλεκτρονικοποίηση – ψηφιοποίηση εργασιών\nΣύνδεση με Cloud\nΔιαβαθμισμένη πρόσβαση σε υπηρεσίες Cloud\nΟργάνωση Σεμιναρίων βασισμένα σε ένα πλήθος θεμάτων προσαρμοσμένα στις ανάγκες της κάθε επιχείρησης ξεχωριστά.\nΕνδεικτικά Θεματικά Πεδία:\nΟργάνωση Συνεδρίων με άμεση προσαρμογή στις ανάγκες της κάθε επιχείρησης ξεχωριστά.\nΕνδεικτικές Παροχές Συνεδρίου:\nΟργάνωση Μεταφοράς, Διαμονής και Φιλοξενίας\nΟπτικοακουστική κάλυψη & διερμηνεία\nΔημοσιογραφική κάλυψη & Οργάνωση Συνεντεύξεων τύπου\nΡαδιοτηλεοπτικές παραγωγές (TV, Radio spots)\nΔιαχείριση Προγραμμάτων του Λογαριασμού Απασχόλησης Επαγγελματικής Κατάρτισης (Λ.Α.Ε.Κ.)\nCopyright © 2017. 4Tessera.gr - All rights reserved


Ανάγκασε αεροπλάνο να προσγειωθεί γιατί ήθελε να κάνει γιόγκα! - Alpha1News\nHome / Διεθνή / Ανάγκασε αεροπλάνο να προσγειωθεί γιατί ήθελε να κάνει γιόγκα!\nΑνάγκασε αεροπλάνο να προσγειωθεί γιατί ήθελε να κάνει γιόγκα!\nΝα επιστρέψει στο αεροδρόμιο της Χαβάης απ’ όπου ξεκίνησε το δρομολόγιό του αναγκάστηκε ένα αεροπλάνο που είχε προγραμματισμένη πτήση από τη Χονολουλού στο Τόκυο. Αιτία ένας επιβάτης, ο οποίος ήθελε να κάνει γιόγκα μέσα στο αεροσκάφος και άρχισε να φωνάζει όταν του ζήτησαν να κάτσει στη θέση του.\nΟ πιλότος της αεροπορικής εταιρείας United Airlines αναγκάστηκε να γυρίσει πίσω στο αεροδρόμιο της Χονολουλού το αεροπλάνο στις 26 Μαρτίου όταν ενημερώθηκε ότι ο άνδρας με το όνομα Hyongtae Pae φώναζε στα μέλη του πληρώματος και έσπρωχνε τη σύζυγό του, σύμφωνα με την επίσημη ενημέρωση από τις Αρχές. Ο επιβάτης ανέφερε ότι δεν ήθελε να καθίσει στο κάθισμά του όταν σέρβιραν το γεύμα και έτσι πήγε στο πίσω μέρος του αεροπλάνου για να κάνει γιόγκα και διαλογισμό. Θύμωσε πολύ όταν η γυναίκα του και οι αεροσυνοδοί της πτήσης του είπαν να επιστρέψει στη θέση του.\n«Ο Pae έσπρωξε τη σύζυγό του επειδή προσπαθούσε να τον κάνει να σταματήσει», αναφέρει η καταγγελία και προσθέτει: «Ένιωθε ότι αυτή είχε ταχθεί με το πλήρωμα της πτήσης». Προσπάθησε μάλιστα να δαγκώσει και επιβάτες που επενέβησαν για να κάτσει στη θέση του. Επιπλέον φώναζε ότι θα σκοτώσει τους επιβάτες και ότι δεν υπάρχει Θεός.\nΟ ίδιος πρόσθεσε ότι ένιωσε ότι οι αεροσυνοδοί τον διέταζαν ενώ εκείνος ήθελε να κάνει γιόγκα χωρίς να ενοχλεί κανέναν. Στον εξαγριωμένο επιβάτη επιβλήθηκε πρόστιμο αλλά και η απαγόρευση να φύγει από το νησί Oahu καθώς έπρεπε να περάσει εξέταση για την ψυχική του υγεία. Μετά τη σύλληψη η γυναίκα του αναγκάστηκε να μείνει και εκείνη σε ένα ξενοδοχείο στην περιοχή καθώς απορρίφθηκε το αίτημα να επιστρέψει ο Pea στην πατρίδα του.\nΟ δικηγόρος του επιβάτη ανέφερε ότι ο πελάτης του ταξίδευε για πρώτη φορά στη Χαβάη και τις τελευταίες μέρες είχε προβλήματα ύπνου ενώ ξεκίνησε πρόσφατα γιόγκα για να καταπολεμήσει το άγχος.\nΑνάγκασε αεροπλάνο να προσγειωθεί γιατί ήθελε να κάνει γιόγκα! Reviewed by Λινα Ευαγγελινου on 31.3.16 Rating: 5


Πως ο κιρκάδιος ρυθμός επηρεάζει την υγεία σας - Oriflame\nΠως ο κιρκάδιος ρυθμός επηρεάζει την υγεία σας\n14 Οκτωβρίου 2019 Υγεία-Ευεξία\nΑνακαλύψτε πως θα βελτιστοποιήσετε τον ρυθμό σας μέσα στην ημέρα για καλύτερο ύπνο και υγεία!\nΑισθάνεστε μερικές φορές ότι δεν μπορείτε να κρατήσετε τα μάτια σας ανοιχτά το βραδάκι ενώ άλλες φορές δεν μπορείτε να κοιμηθείτε αν και είστε κουρασμένοι; Οι συνήθειες του ύπνου μας ορίζονται από τον κιρκάδιο ρυθμό – το εσωτερικό 24ωρο ρολόι του οργανισμού μας που ρυθμίζει τον κύκλο ύπνου-ξύπνιου. Επηρεάζει τα πάντα, από τις ορμόνες και τις διατροφικές συνήθειες έως τη θερμοκρασία του σώματος και τον μεταβολισμό. Όταν δεν μπορούμε να κοιμηθούμε ακόμα και όταν είμαστε κουρασμένοι, μπορεί να σημαίνει ότι κάτι έχει διαταράξει τον κιρκάδιο ρυθμό και την ορμόνη μελατονίνη – την ορμόνη που μας κάνει να κουραζόμαστε.\nΤι επηρεάζει τον κιρκάδιο ρυθμό;\nΤο να χρησιμοποιούμε το κινητό η να βλέπουμε τηλεόραση μέχρι να μας πάρει ο ύπνος είναι μεγάλο λάθος! Το σώμα μας είναι έξυπνος οργανισμός σχεδιασμένος επάνω σε ένα 24ωρο κύκλο που ακολουθεί τον ήλιο. Παλιά, όταν δεν υπήρχε ηλεκτρικό φως, συνηθίζαμε να πηγαίνουμε για ύπνο με το ηλιοβασίλεμα και να ξυπνάμε την ανατολή. Τώρα που το τεχνητό φως είναι παντού, είναι δύσκολο για τον οργανισμό μας να αναγνωρίσει πότε πρέπει να ξεκουραστεί καθώς το σκοτάδι που ενεργοποιεί την μελατονίνη δεν είναι παρόν.\nΠως επηρεάζει την υγεία μας;\nΗ έκθεση σε τεχνητό φως το βράδυ και οι ακατάστατες ώρες ύπνου έχουν συσχετιστεί με χρόνιες παθήσεις όπως παχυσαρκία και καρδιαγγειακά νοσήματα καθώς και ευερεθιστότητα, άγχος και μειωμένη μνήμη και μαθησιακή απόδοση. Επιπλέον, είναι ευρέως γνωστό ότι οι πληθυσμοί χωρών με πολύ λίγη ηλιοφάνεια τους χειμερινούς μήνες έχουν περισσότερα κρούσματα κατάθλιψης. Ευτυχώς, πολλές από αυτές τις παθήσεις είναι αποτρέψιμες καθώς σχετίζονται με τον τρόπο ζωής.\nΠηγαίνετε για ύπνο την ίδια ώρα κάθε βράδυ. Αυτό δημιουργεί μία ρουτίνα (ο οργανισμός μας λατρεύει τη ρουτίνα!) και βοηθά το σώμα μας να καταλάβει πότε είναι ώρα για ύπνο.\nΣταματήστε να χρησιμοποιείτε την τεχνολογία λίγες ώρες πριν πάτε για ύπνο. Εάν πρέπει να χρησιμοποιήσετε κάποια συσκευή μπορείτε να εγκαταστήσετε φίλτρα για το μπλε φως ή να φορέσετε γυαλιά που μπλοκάρουν το μπλε φως γιατί αυτό αναστέλλει την μελατονίνη.\nΒγείτε έξω κατά τη διάρκεια της ημέρας ώστε να συγχρονιστεί το σώμα σας με τον ήλιο.\nΑυτό είναι το πιο δύσκολο, αλλά και το καλύτερο εάν είναι εφικτό: παρακολουθήστε την ανατολή και τη δύση. Όχι μόνο είναι πανέμορφα αλλά βοηθούν και στην ρύθμιση του εσωτερικού μας ρολογιού.


Σαμοθράκη - αθηνόραμα travel\nΣοφιστικέ & εναλλακτική\nΠέντε χρόνια μετά τις καλύτερες διακοπές της ever, η Ιωάννα Γκομούζα επιστρέφει και φωτογραφίζει τη Σαμοθράκη για να επιβεβαιώσει για μία ακόμα φορά ότι είναι το αγαπημένο της νησί. Από τα πυκνά πλατανοδάση στο Βορρά έως τους μεσογειακούς ελαιώνες του Νότου, το νησί των Καβείρων καταφέρνει το φαινομενικά αδύνατο: να έχει χώρο για όλους, χωρίς να «βουλιάζει» από τον κόσμο και να παραμένει ανεπιτήδευτα cool, σοφιστικέ και ευχάριστα low budget.\nΒουτιές στην πρώτη βάθρα του Φονιά\nAναμνήσεις που δεν ξεθωριάζουν στο χρόνο Οι βουτιές στις βάθρες, τις φυσικές πισίνες που δημιουργούν στο κατέβασμά τους τα ποτάμια, μέσα σε κοιλότητες βράχων. Τα παρεΐστικα ξενύχτια με κουβεντούλα και κιθάρες κάτω από τ' αστέρια και τα τεράστια πλατάνια στην παραλία του Κάμπινγκ Φυσικής Διαβίωσης. Οι εξορμήσεις στην ατμοσφαιρική Χώρα, από το πρωί για σεργιάνι στα στενάκια και το βράδυ για φαγητό στην πλατεία και ποτό. Τα αιωνόβια πλατάνια και οι φουντωτές, σαν δέντρα, ορτανσίες που χρωματίζουν κάθε σου βήμα στα Θέρμα. Η ενέργεια που αναδίδει ο αρχαιολογικός χώρος του Ιερού των Μεγάλων Θεών στην Παλαιόπολη. Το απόλυτο φυσικό (και δωρεάν) spa: βραδινό μπάνιο στη θάλασσα και μετά βουτιά στην ανοιχτή στέρνα με τα ιαματικά νερά λίγο πιο πάνω από το υδροθεραπευτήριο στα Θέρμα, μαντεύοντας στον ορίζοντα τα φώτα της Αλεξανδρούπολης – αν είστε πρωινοί τύποι, υπάρχει και η cult εμπειρία μιας επίσκεψης στο οργανωμένο υδροθεραπευτήριο μαζί με ζευγαράκια της τρίτης ηλικίας.\nΗ Χώρα με το Κάστρο στο βάθος\nΑγαπημένη μου βάθρα Στα δροσερά, κρυστάλλινα νερά τους «βαφτίζονται» χιλιάδες νέοι από κάθε γωνιά της Ευρώπης. Ψάχνουν στα βράχια το καλύτερο σημείο για μια θεαματική βουτιά (με προσοχή όμως!), χαζεύουν τις λιβελούλες που κάνουν χαμηλές πτήσεις πάνω από τα νερά κι απολαμβάνουν το μοναδικό «μασάζ» κάτω από τους καταρράκτες. Οι πιο διάσημες είναι του Φονιά. Θα τις βρείτε περπατώντας μισή ώρα σε μια υπέροχη διαδρομή με σκιερά πλατάνια, πλάι στο ρέμα. Προσωπικά, μένω ευχάριστα στην πρώτη με τον εντυπωσιακό κρεμαστό καταρράκτη, αλλά αν την πετύχετε με πολύ κόσμο και αντέχετε την ανηφόρα, η μαγεία συνεχίζεται για αρκετές ακόμα βάθρες πιο πάνω. Αν μένετε στα Θέρμα-Λουτρά, φτάνετε με τα πόδια στη Γριά Βάθρα. Ποταμίσιες πισίνες, βέβαια, υπάρχουν κι αλλού, στον Άγγιστρο, στο Γιάλι, στο Βάτο, είναι όμως δύσκολα προσβάσιμες, αφού δεν φτάνει εκεί το οδικό δίκτυο. Στην τελευταία, πάντως, μπορείς να φτάσεις με τα τουριστικά καραβάκια που κάνουν το γύρο του νησιού.\nΠαχιά Άμμος εξ αριστερών - για να αποφύγετε τις ξαπλώστρες\nΌταν βρεις το δρόμο για τη θάλασσα –γιατί οι βάθρες είναι σειρήνες που σε κρατούν κοντά τους– οι Κήποι, στο τέρμα του δρόμου από το λιμάνι της Καμαριώτισσας προς τη βόρεια ακτογραμμή, είναι ασυζητητί η καλύτερη επιλογή για ηρεμία. Απλόχωρη, βοτσαλωτή και με υπέροχα γαλανά νερά. Ενδιάμεσα, βέβαια, θα έχεις αρκετές ευκαιρίες ν’ απλώσεις την ψάθα σου (πάντα πάνω στα βότσαλα): στην Παλαιόπολη, τους Καρυώτες, τα Θέρμα, το Φονιά. Οι φανατικοί της αμμουδιάς ορκίζονται στο όνομα της Παχιάς Άμμου. Αν σε ενοχλούν η δυνατή μουσική από το μπαράκι και η οργανωμένη φάση (ξαπλώστρες, ομπρέλες, ταβέρνα κ.λπ.), υπάρχουν εκατοντάδες μέτρα για απομόνωση στην αριστερή πλευρά της. Στο δρόμο για την Παχιά Άμμο, υπάρχουν δύο ακόμα μεγάλες και ήσυχες παραλίες με κροκάλες: οι Μακρυλιές και το Λάκκωμα.\nΠαλαιόπολη, ατμοσφαιρική και γεμάτη ενέργεια\nΤι τραβά η όρεξή σου; Ψάρι ή κατσικάκι, γιατί εδώ το δεύτερο κερδίζει και με διαφορά! Θα το ξεκοκαλίσεις στο «Εξοχικό Κέντρο Σωτήρος», μέσα σε μια καταπράσινη ρεματιά, κοντά στη Χώρα, μαζί με τσιγεροσαρμάδες και «αλανιάρικο» κοτόπουλο, αλλά και στον «Παράδεισο» στον Προφήτη Ηλία. Επίσης, στο «Περιβόλι τ' Ουρανού» και στη «Γριά Βάθρα» στα Θέρμα, που σερβίρουν και νοστιμότατα μαγειρευτά. Για φρέσκο ψάρι βουρ στην «Κληματαριά», στην Καμαριώτισσα, και μετά το μπάνιο στην Παχιά Άμμο οπωσδήποτε στο «Ακρογιάλι», στην παραλία στο Λάκκωμα. Στη Χώρα, το πρωί ξυπνάμε με χορταστικές στραπατσάδες και κρέπες στο «Στενάκι» και το βράδυ κλείνουμε με μαγειρευτά στο intellectuel «1900» στην πλατεία.\n«Πίσσα και πούπουλα» και άλλες γλυκές ιστορίες Παρά το παράδοξο όνομά του, είναι ο πιο γλυκός σοκολατένιος πειρασμός σε ολόκληρο το Αιγαίο, πασπαλισμένος με ψιλοκομμένο καραμελωμένο αμύγδαλο και παγωτό από τον Έβρο! Ζήτησέ το στο σοφιστικέ «Λευκό Πύργο» στη Χώρα, το παλιό καφενείο που κρατά ζωντανό κάθε καλοκαίρι ο Γιώργος, κι ας ξεχειμωνιάζει με τη γυναίκα του στο Μονπελιέ της Γαλλίας! Στο καφενεδάκι στο κάστρο δοκίμασε μυζήθρα με μέλι. Μόλις πατήσεις πόδι στην Καμαριώτισσα και περιμένοντας το πλοίο για την επιστροφή, ραντεβού στη «Μελίτη» για σπιτικό μπισκοτό, μελιτίνα με πορτοκάλι, λεμονόπιτα και μυρμηγκάτο. Στα Θέρμα, στο θρυλικό καφενείο, σερβίρουν γλυκά του κουταλιού, ενώ για τον τοπικό χασλαμά θ' ανέβεις στο «Ζαχαροπλαστείο της Ράνιας». Προμήθειες για το σπίτι σε γλυκά κουταλιού (πραούστι, καρυδάκι, κολοκύθι, σύκο), λικέρ και σπιτικά ζυμαρικά σηκώνεις από το Γυναικείο Αγροτοοικοτουριστικό Συνεταιρισμό «Αξιόκερσα» στην Καμαριώτισσα.\nΠού θα μείνω; Μεγάλα και πολυτελή ξενοδοχεία δεν διαθέτει το νησί, θα βρείτε όμως απλά, καθαρά και οικονομικά δωμάτια και διαμερίσματα. Τα πιο περιποιημένα ξενοδοχεία, με υπέροχη θέα στη θάλασσα, βρίσκονται στην ευρύτερη περιοχή της Καμαριώτισσας: το σχετικά καινούργιο «Samothraki Village» (25510/42300), το υπό ανακαίνιση «Νίκη» (25510/41545) και το «Κάστρο» (25510/89400). Όσοι ψηφίζετε φύση και θέλετε να ξυπνάτε από τα τζιτζίκια και το τραγούδι των πουλιών μέσα σ' ένα δάσος με πλατάνια, θα μείνετε ασυζητητί στα Θέρμα, στα «Κάβειρος» (25510/98277), «Μαρίβα» (25510/98230) και «Αγνάντι» (25510/98307), ή τελείως φυσιολατρικά και προσκοπικά στα δύο παραθαλάσσια κάμπινγκ, στο Κάμπινγκ Φυσικής Διαβίωσης (25510/98244) και στο «Βαράδες» (25510/98291). Για οικογένειες και αναχωρητές καλή λύση είναι τα στούντιο «Υληέσσα» (25510/95111) και «Eroessa» (25510/95306), και τα δύο μέσα σε περιποιημένους κήπους, σε μοναχική τοποθεσία στην παραλία Μακρυλίων.\nΤαξίδι με αφορμή 26/05/2011\nΔώσε λίγα, δες πολλά 03/06/2004


Ερντογάν: Ζήτησα από τον Τσίπρα το τζαμί στην Αθήνα να έχει μιναρέ\nNewsIT Πολιτικη Ερντογαν: Ζητησα απο τον Τσιπρα το τζαμι στην Αθηνα να εχει μιναρε\nΝα ανοίξει το τζαμί Φετιχέ στην Πλάκα ζήτησε ο Ρετζέπ Ταγίπ Ερντογάν από τον Αλέξη Τσίπρα.\nΟ Τούρκος πρόεδρος υποστήριξε ότι το ζήτησε από τον Έλληνα πρωθυπουργό ως αντάλλαγμα για την επαναλειτουργία της Θεολογικής Σχολής στη Χάλκη.\nΌταν ο Αλέξης Τσίπρας είπε ότι θα ανοίξει το τζαμί, ο Ερντογάν τον ρώτησε γιατί δεν υπάρχει μιναρές.\nΜια ακόμη προεκλογική συγκέντρωση, αυτή τη φορά στην Αδριανούπολη, εκμεταλλεύθηκε ο Ρετζέπ Ταγίπ Ερντογάν για να προκαλέσει την Αθήνα, με αναφορές στο τζαμί που θέλει να λειτουργήσει στην πρωτεύουσα. Και μάλιστα λίγες μέρες μετά την επίσκεψη του Έλληνα πρωθυπουργού Αλέξη Τσίπρα στην Άγκυρα και τη μαραθώνια σύναντησή τους στο «Λευκό Παλάτι».\nΟ Ερντογάν δεν δίστασε να υποστηρίξει ότι όταν ο Αλέξης Τσίπρας του έθεσε το ζήτημα της επαναλειτουργίας της Θεολογικής Σχολής της Χάλκης, εκείνος του ζήτησε σε αντάλλαγμα να ανοίξει το τζαμί Φετχιγιέ στην Πλάκα και αναρωτήθηκε… που είναι ο μιναρές του.\n«Οι θρησκευτικές μειονότητες μπορούν να εξασκήσουν τα δικαιώματά τους με πολλούς τρόπους. Τους επιστρέψαμε ακόμη και την ακίνητη περιουσία τους. Αντίθετα, τα τζαμιά μας στη Δύση δέχονται βομβιστικές και εμπρηστικές επιθέσεις. Στη “Δυτική Θράκη” και στη Γερμανία», είπε ο Ερντογάν μιλώντας στο πλήθος.\nΟ Τούρκος πρόεδρος ισχυρίστηκε πως στην πρόσφατη συνάντησή του με τον Αλέξη Τσίπρα, είπε το ίδιο πράγμα. «Όταν συναντήθηκα με τον κ. Τσίπρα, του είπα το ίδιο. Είπα: “κοίταξε, θέλετε κάτι από εμάς. Θέλετε τη Θεολογική Σχολή (της Χάλκης)». Είπα «ας ανοίξουμε το Φετχιγιέ Τζαμί (σ.σ. στην Πλάκα). Είπαν “θα ανοίξουμε το τζαμί”. Και γιατί δεν υπάρχει μιναρές; Θα μπορούσαν οι εκκλησίες να είναι χωρίς καμπαναριό; Ποιο είναι το ουσιαστικό μέρος ενός τζαμιού; Οι μιναρέδες που φτάνουν ως τον ουρανό», είπε ο Ερντογάν.\nΥποστήριξε επίσης ότι η απάντηση του Έλληνα πρωθυπουργού ήταν πως δέχεται επικρίσεις από την αντιπολίτευση. “Ας κριτικάρουν όσο θέλουν” είπε ο Τούρκος πρόεδρος.\nΑλλά δεν σταμάτησε εκεί. Μίλησε ξανά για “Τούρκους” στη “Δυτική Θράκη”. “Δεν μπορείτε να ανεχτείτε τον όρο “Τούρκος’ στη “Δυτική Θράκη” ενώ εμείς δεν έχουμε τέτοια προβλήματα, οπουδήποτε θέλετε να χρησιμοποιήσετε τον όρο “Ρωμιός”.\nΑΛΕΞΗΣ ΤΣΙΠΡΑΣΘΕΟΛΟΓΙΚΗ ΣΧΟΛΗ ΧΑΛΚΗΣΡΕΤΖΕΠ ΤΑΓΙΠ ΕΡΝΤΟΓΑΝΤΖΑΜΙ ΑΘΗΝΑΧΑΛΚΗ


politikologia1: "ΩΡΑ ΜΗΔΕΝ" ΓΙΑ ΤΗΝ ΕΛΛΑΔΑ - EUROGROUP ΓΙΑ ΓΕΡΑ ΝΕΥΡΑ ...\n"ΩΡΑ ΜΗΔΕΝ" ΓΙΑ ΤΗΝ ΕΛΛΑΔΑ - EUROGROUP ΓΙΑ ΓΕΡΑ ΝΕΥΡΑ ...\nΠριν από λίγο κλείσαν οι πόρτες. Σε εξέλιξη το κρίσιμο Eurogroup για την Ελλάδα.\nΜε τρεις εκπροσώπους της συμμετέχει η Ελλάδα στο έκτακτο Eurogroup που ξεκίνησε τις εργασίες του . Στη συνεδρίαση παρευρίσκονται οι κ.κ. Γ. Δραγασάκης, Γ. Βαρουφάκης και Γ. Χουλιαράκης.\n"Στις πόλεις της Ελλάδας και της Ευρώπης ο λαός δίνει τη μάχη της διαπραγμάτευσης, είναι η δύναμή μας", έγραψε ο πρωθυπουργός Αλέξης Τσίπρας στον προσωπικό του λογαριασμό στο Twitter, ανεβάζοντας και φωτογραφία από τη συγκέντρωση στο Σύνταγμα.\nΠλήθος κόσμου έχει συγκεντρωθεί τώρα και στις Βρυξέλλες υπέρ της ελληνικής κυβέρνησης\nΣυγκέντρωση συμπαράστασης υπέρ της Ελλάδας και στη Ρώμη. Πλήθος κόσμου έχει συγκεντρωθεί έξω από τη Γερμανική πρεσβεία στο κέντρο της ιταλικής πρωτεύουσας.\nΕπίσης, ο βουλευτής των Πέντε Αστέρων Κάρλο Σιμπίλια, διαβίβασε αίτημα του ιδρυτή των Πέντε Αστέρων-Cinue Stelle, Μπέπε Γκρίλο, για συνάντηση με τον υπουργό Οικονομικών της Ελλάδας Γιάνη Βαρουφάκη.\nΔεν υπήρξε κανένα αίτημα για συνάντηση του πρωθυπουργού Αλέξη Τσίπρα με την Γερμανίδα καγκελάριο Άγγκελα Μέρκελ αναφέρουν κυβερνητικές πηγές και συνεπώς, προσθέτουν, δεν έχει προγραμματιστεί τέτοια συνάντηση.\nΒαρουφάκης: Δεν βγαίνει η Ελλάδα από το ευρώ\nΟ κ. Βαρουφάκης φτάνοντας στο Eurogroup ρωτήθηκε από δημοσιογράφους αν υπάρχει ενδεχόμενο εξόδου της Ελλάδας από το ευρώ.\n«Απολύτως όχι» ήταν η σαφής και ξεκάθαρη απάντηση του Έλληνα υπουργού Οικονομικών.\nΣτη σκληρή και αδιάλλακτη στάση επιμένει ο Γερμανός υπουργός Οικονομικών. «Σήμερα δεν θα έχουμε κάποια απόφαση. Πρόγραμμα υπάρχει και το ελέγχει η τρόικα», είπε ο κ. Σόιμπλε προϊδεάζοντας για τη στάση του στο Eurogroup.\nΛαγκάρντ: Ικανοί και έξυπνοι οι Έλληνες\nΟ κ. Βαρουφάκης νωρίτερα συναντήθηκε με την επικεφαλής του ΔΝΤ κ. Κριστίν Λαγκάρντ. Η διευθύντρια του Ταμείου τόνισε πως η συνάντηση έγινε σε πολύ καλό κλίμα και οι δύο πλευρές αντάλλαξαν απόψεις. «Οι Έλληνες είναι ικανοί, έξυπνοι και έχουν σκεφτεί αναλυτικά όλα τα θέματα. Έχουμε πολλή δουλειά από εδώ και πέρα», σημείωσε η κ. Λαγκάρντ.\nΜοσκοβισί: Στόχος η επίτευξη συμφωνίας στο Eurogroup\nΜε στόχο την επίτευξη συμβιβασμού μέχρι το Eurogroup της 16ης Φεβρουαρίου προσέρχεται στο σημερινό (11/2) Συμβούλιο η Ευρωπαϊκή Επιτροπή, όπως δήλωσε σήμερα από τις Βρυξέλλες, ο Επίτροπος Οικονομίας Πιερ Μοσκοβισί, τονίζοντας παράλληλα ότι το υφιστάμενο πρόγραμμα της Ελλάδας θα αποτελέσει τη βάση των αποψινών συζητήσεων.\nΣύμφωνα με τον Γάλλο Επίτροπο, στο σημερινό Eurogroup οι υπουργοί οικονομικών της ευρωζώνης θα έχουν την ευκαιρία να ακούσουν για πρώτη φορά τις ιδέες και τις λύσεις που προτείνει η νέα ελληνική κυβέρνηση και να ανταλλάξουν απόψεις με τον Έλληνα ομόλογό τους.\nΟ Π. Μοσκοβισί τόνισε ακόμα ότι η ελληνική κυβέρνηση πρέπει να κατανοήσει ότι οι δεσμεύσεις που έχει αναλάβει η Ελλάδα πρέπει να γίνουν σεβαστές.\n«Θα εργαστούμε στη βάση αυτών των δεσμεύσεων», δήλωσε χαρακτηριστικά και πρόσθεσε: «το υφιστάμενο ελληνικό πρόγραμμα θα είναι το πλαίσιο, η αναφορά, η βάση των όσων θα συζητηθούν σήμερα».\nΑφού σημείωσε δε ότι «σήμερα θα γίνει η πρώτη ανταλλαγή απόψεων για να δούμε πώς θα προχωρήσουμε», ανέφερε ότι «αύριο στη Σύνοδο Κορυφής, ο νέος Έλληνας πρωθυπουργός, Αλέξης Τσίπρας, θα παρουσιάσει τις θέσεις της Ελλάδας, ενώ στις 16 Φεβρουαρίου θα ακολουθήσει ένα πολύ σημαντικό Eurogroup, στο οποίο θα πρέπει να βρεθεί ένας συμβιβασμός».\nΟ Γάλλος Επίτροπος δήλωσε ακολούθως ότι η Επιτροπή έχει το ρόλο του διαμεσολαβητή στις διαβουλεύσεις για την Ελλάδα, για να διευκολύνει την εξεύρεση ενός συμβιβασμού. «Θέλουμε να γίνει σήμερα μια καλή συζήτηση», δήλωσε, προσθέτοντας ότι χρειαζόμαστε ακόμα λίγο χρόνο για να φτάσουμε σε μια καλή συμφωνία.\nΟ Π. Μοσκοβισί ανέφερε τέλος ότι υπάρχει πάντα χώρος για συζήτηση και περιθώριο ελιγμών. «Έτσι λειτουργεί η Ευρώπη», είπε, προσθέτοντας ότι θα ακούσουμε τους Έλληνες ψηφοφόρους, αλλά και τους ψηφοφόρους των άλλων ευρωπαϊκών χωρών.\n«Όλοι έχουμε τον ίδιο στόχο. Η Ελλάδα να παραμείνει στην ευρωζώνη», υπογράμμισε ο Γάλλος Επίτροπος, τονίζοντας ότι όλοι εργάζονται για να επιστρέψει η ανάπτυξη στην Ελλάδα, για να δημιουργηθούν νέες θέσεις εργασίας και για να καταπολεμηθούν οι ανισότητες στη χώρα...\nΤετραμερής συνάντηση σε κεντρικό ξενοδοχείο\nΛίγο πριν ξεκινήσει η κρίσιμη συνεδρίαση του Eurogroup πραγματοποιήθηκε συνάντηση του αντιπροέδρου της κυβέρνησης κ. Γιάννη Δραγασάκη και του υπουργού Οικονομικών Γιάννη Βαρουφάκη με τον πρόεδρο του Eurogroup Γερούν Ντάισελμπλουμ, την Κριστίν Λαγκάρντ και τον Τόμας Βίζερ.\nΣαπέν: Να γίνει σεβαστό το αποτέλεσμα των ελληνικών εκλογών\nΑνέφερε ότι για τη Γαλλία δύο είναι οι βασικές αρχές αυτού του διαλόγου: Αφενός να γίνει σεβαστό το αποτέλεσμα των ελληνικών εκλογών για αλλαγή.\nΌπως είπε, κάτι πρέπει να αλλάξει, δεν μπορούμε να συνεχίσουμε όπως πριν. Και αφετέρου, δήλωσε ο Μ. Σαπέν, «η Ελλάδα θα πρέπει να σεβαστεί όλους τους κανόνες που μας ενώνουν».\nΛιθουανός υπουργός Οικονομικών: Είναι απίθανο να βγει η Ελλάδα από το ευρώ\nΑισιόδοξος για την επίτευξη συμφωνίας στο Eurogroup εμφανίστηκε ο Ριμάντας Σάτζιους.\n«Είναι απίθανο να βγει η Ελλάδα από το ευρώ. Δεν νομίζω ότι χρειάζεται κιόλας αφού οι Έλληνες είναι υπέρ του ενιαίου νομίσματος. Θέλω να ακούσω τι θα μας πουν. Οι αποφάσεις θα ληφθούν την ερχόμενη Δευτέρα», είπε ο Λιθουανός ΥΠΟΙΚ.\nΣτο τραπέζι θα μπουν, ουσιαστικά, τρεις βασικές προτάσεις, με απώτερο στόχο όλων τον περίφημο «έντιμο συμβιβασμό».\nΗ πρώτη, κάνει λόγο για απόλυτη εφαρμογή των ελληνικών δεσμεύσεων. Η συγκεκριμένη βέβαια έχει απορριφθεί από την Αθήνα.\nΑπό την πλευρά της η Ελλάδα προτείνει το περίφημο «πρόγραμμα - γέφυρα». Με αυτό η ελληνική κυβέρνηση ζητά ενδιάμεση συμφωνία και κάλυψη του χρηματοδοτικού κενού με αύξηση του ορίου έκδοσης εντόκων γραμματίων και με την επιστροφή των περίφημων 1,9 δις ευρώ από την ΕΚΤ και τις κεντρικές τράπεζες.\nΑνάμεσα στις θέσεις Γερμανίας και Ελλάδας, τώρα, έρχεται να μπει ένα σχέδιο που, επισήμως, άπαντες διαψεύδουν και αποκηρύσσουν την ύπαρξή του, αλλά στην πραγματικότητα αποτελεί την μοναδική... υπαρκτή βάση της παρασκηνιακής διαπραγμάτευσης που βρίσκεται σε εξέλιξη τα τελευταία 24ωρα: Πρόκειται για το περίφημο «non paper» της ομάδας Γιούνκερ το οποίο προβλέπει παράταση έξι μηνών στο υφιστάμενο πρόγραμμα, με αντάλλαγμα ευνοϊκές για την Ελλάδα αλλαγές. Ειδικότερα, προβλέπεται μειωμένος στόχος για πρωτογενή πλεονάσματα, στο ύψος του 1,5% έως 2%, και αναδιάρθρωση της τρόικας.\nΝτάισελμπλουμ: Εφικτή η αλλαγή μέτρων, αλλά εντός του προγράμματος\n«Θα καλωσορίσουμε τον Έλληνα υπουργό Οικονομικών στο Eurogroup και θα ακούσουμε τα σχέδια της νέας ελληνικής κυβέρνησης. Έχουμε επισήμως ένα πρόγραμμα και τώρα θα δούμε με ποιο τρόπο α συνεχίσουμε την υποστήριξή μας στην Ελλάδα στο μέλλον. Είμαι ανοικτός να ακούσω τις προτάσεις της ελληνικής πλευράς», προσερχόμενος στο κτίριο που θα συνεδριάσει στις 18:30 το Eurogroup, ο Γερούν Ντάισελμπλουμ.\nΜάλιστα, επιφυλάχθηκε να απαντήσει στο σχέδιο - γέφυρα που έχει προτείνει η ελληνική πλευρά, αναμένοντας τις ελληνικές προτάσεις.\n«Είναι σημαντικό η Ελλάδα να παραμείνει στον μεταρρυθμιστικό δρόμο που ήδη έχει ξεκινήσει, ήδη επέστρεψε στην ανάπτυξη και δημιούργησε πρωτογενές πλεόνασμα. Η συνέχιση των μεταρρυθμίσεων είναι εξαιρετικής σημασίας. Ο τρόπος με τον οποίο θα γίνουν είναι αντικείμενο διαβουλεύσεων», δήλωσε.\nΈτοιμη και... διαβασμένη η ελληνική κυβέρνηση\nΗ ελληνική αντιπροσωπεία με επικεφαλής τον πρωθυπουργό Αλέξη Τσίπρα αναχώρησε το μεσημέρι για την βελγική πρωτεύουσα.\nΣτην κυβερνητική αποστολή μετέχουν, επίσης, ο αντιπρόεδρος της κυβέρνησης, Γιάννης Δραγασάκης, ο υπουργός Οικονομικών, Γιάνης Βαρουφάκης, ο οποίος θα εκπροσωπήσει την Ελλάδα στο Eurogroup, ο αναπληρωτής υπουργός Εξωτερικών, Νίκος Χουντής, ο υπουργός Επικρατείας, Νίκος Παππάς και ο κυβερνητικός εκπρόσωπος Γαβριήλ Σακελλαρίδης.\nΣύμφωνα με πληροφορίες, στις Βρυξέλλες θα μεταβεί, πιθανότατα αύριο, και ο αναπληρωτής υπουργός Εξωτερικών -αρμόδιος για τις διεθνείς οικονομικές σχέσεις- Ευκλείδης Τσακαλώτος.\n«Κλειδί» ο ρόλος της Λαγκάρντ\nΤο «παρών» στην κρίσιμη συνεδρίαση των Βρυξελλών θα δώσει και η η διευθύντρια του ΔΝΤ, Κριστίν Λαγκάρντ.\nΗ κ. Λαγκάρντ, σύμφωνα με πληροφορίες, αναμένεται να επιτεθεί στην ελληνική κυβέρνηση ξεκαθαρίζοντας ότι η χώρα μας πρέπει να τηρήσει τις δεσμεύσεις της.\nΗ κ. Λαγκάρντ θα δώσει το στίγμα των προθέσεων της, λίγο πριν οι υπουργοί Οικονομικών της Ευρωζώνης καθίσουν στο τραπέζι του διάλογου.\nΤΑ ΣΕΝΑΡΙΑ ΤΟΥ CNN ΓΙΑ ΤΟ ΔΑΝΕΙΣΜΟ ΤΗΣ ΕΛΛΑΔΑΣ ...


ΠΑΓΚΥΠΡΙΟΣ ΣΥΝΔΕΣΜΟΣ ΟΠΑΔΩΝ ΑΕΚ -ΣΥΝΔΕΣΜΟΣ ΛΑΡΝΑΚΑΣ: ΜΙΑ ΑΝΑΣΑ ΑΠΟ ΤΖΙΟΒΑΝΙ ;;\nΜια ανάσα από την απόκτηση του Τζιοβάνι Παλμιέρι βρίσκεται η ΑΕΚ. Όπως διαβάσατε νωρίτερα, στη συνάντηση που έγινε με τα στελέχη της Elenko Sports η Ένωση κατέθεσε συγκεκριμένη πρόταση για την απόκτηση του άσου της Φλουμινένσε. Μετά την ολοκλήρωση του ραντεβού, υπήρξαν επαφές των μάνατζερ με την Βραζιλία και οι τελευταίες πληροφορίες αναφέρουν ότι η ΑΕΚ βρίσκεται πάρα πολύ κοντά στην ολοκλήρωση της μεταγραφής.\nΤο deal έχει σχεδόν κλείσει και αυτό που απομένει είναι με την επιστροφή των ανθρώπων της Elenko Sports στην Βραζιλία, να προχωρήσουν τις διαδικασίες που απομένουν. Για να γίνουν κατανοητές οι παράμετροι της υπόθεσης, καθοριστικό ρόλο για όλα έχει η εταιρεία μάνατζερ. Μέρος των δικαιωμάτων του παίκτη έχει η Φλουμινένσε (στην οποία αγωνίζεται) και ένα άλλο η Πεναπολένσε (η οποία συνδέεται με την Elenko Sports).\nΟι εκπρόσωποι του Τζιοβάνι ξεκίνησαν ήδη τις απαραίτητες επαφές για την ολοκλήρωση της μεταγραφής και ανέλαβαν μόλις επιστρέψουν στη Βραζιλιά να κάνουν τις τελικές επαφές με τους δύο συλλόγους για να οριστικοποιηθούν οι λεπτομέρειες της συμφωνίας και να συνταχθούν τα έγγραφα που αφορούν όλες τις πλευρές, ώστε να πέσουν οι υπογραφές. Κάτι που υπάρχει η φιλοδοξία να γίνει μέσα στα επόμενα 24ωρα.\nΌσον αφορά το είδος της συμφωνίας, η ΑΕΚ θα προχωρήσει στην απόκτηση του 26χρονου αριστερού μπακ (είχε προταθεί από την άλλη πλευρά και ο δανεισμός), με τους δύο συλλόγους να διατηρούν από ένα ποσοστό για ενδεχόμενη μεταπώλησή του στο μέλλον.\nΟ Λούκα και... οι άλλοι\nΌσον αφορά την υπόθεση του Λούκα, όπως διαβάσατε νωρίτερα το όνομά του συζητήθηκε στην σημερινή συνάντηση. Η ΑΕΚ εξέφρασε επίσημα το ενδιαφέρον της για τον ποδοσφαιριστή, ενημερώθηκε αναλυτικά για τα δεδομένα της μεταγραφής και τις συνθήκες κάτω από τις οποίες θα μπορούσε να γίνει και συμφωνήθηκε να τελειώσει πρώτα το θέμα του Τζιοβάνι που... επείγει την Ένωση.\nΆλλωστε, οι ενδείξεις οδηγούν στο συμπέρασμα ότι θα βόλευε τους Κιτρινόμαυρους να κερδίσουν λίγο χρόνο στην συγκεκριμένη υπόθεση, από τη στιγμή που υπάρχει πάντα το θέμα του Μπουονανότε, αλλά και η δεδομένη κάψα της ΑΕΚ να ντύσει ξανά στα κιτρινόμαυρα τον Σκόκο. Ωστόσο, στο σημερινό ραντεβού ήταν εμφανές ότι η Ένωση είναι πολύ ζεστή για τον Λούκα.\nΑξίζει πάντως να σημειωθεί ότι οι ιθύνοντες της ΑΕΚ και οι εκπρόσωποι της Elenko Sports που βρέθηκαν στην Ελλάδα συζήτησαν και για κάποιες άλλες περιπτώσεις ποδοσφαιριστών. Ορισμένες που συμφωνήθηκε να τις δουν στο απώτερο μέλλον, αλλά και μια δυο που δεν είναι απίθανο να μας απασχολήσουν πιο σύντομα.


You are in the #Priftisarmy now | SDNA\nΟ Παναθηναϊκός πέρασε με άνεση το εμπόδιο του Λαυρίου στο Super Cup της Πάτρας και ο Γιάννης Κουβόπουλος γράφει για τα πρώτα κερδισμένα στοιχήματα του προπονητή του.\nΕμείς μπορεί να συνεχίσουμε να λέμε και να γράφουμε πως ακόμα είναι πολύ νωρίς στη σεζόν και ο Παναθηναϊκός (όπως και όλες οι ομάδες άλλωστε) έχει πολύ δρόμο ακόμα μπροστά του για να φτάσει στο επιθυμητό επίπεδο, αλλά η αλήθεια είναι ότι πλέον αρχίζουν να μετράνε τα αποτελέσματα. Πέρσι ο Παναθηναϊκός δεν μπόρεσε να βρεθεί στον τελικό του Super Cup και φέτος το θέλει δύο φορές.\nΟι «πράσινοι» παίζοντας πολύ καλό μπάσκετ στο μεγαλύτερο διάστημα του αγώνα επέβαλλαν τον ρυθμό τους, περιόρισαν το Λαύριο σε ρόλο κομπάρσου και πήραν άνετα την πρόκριση για τον αυριανό τελικό, θέλοντας να κατακτήσουν τον πρώτο τίτλο της χρονιάς.\nΈνα black out εξίσου σημαντικό με την πρόκριση\nΜοναδικό «μελανό» σημείο, αν μπορούμε να το χαρακτηρίσουμε έτσι, για τον Παναθηναϊκό είναι το τελευταίο πεντάλεπτο της τρίτης περιόδου όπου η ομάδα του Χρήστου Σερέλη «έτρεξε» σερί 0-17 και επέστρεψε στο ματς, εκμεταλλευόμενη τη χαλάρωση στην άμυνα της ομάδας του Πρίφτη, αλλά και τις κακές επιθετικές επιλογές. Όμως, παρά το ότι το 53-33 έγινε 53-50, οι «πράσινοι» όχι μόνο δεν πανικοβλήθηκαν αλλά παρέμειναν ψύχραιμοι, βρήκαν και πάλι την αυτοσυγκέντρωσή τους και κατάφεραν και πήραν την πρόκριση.\nΤο πεντάλεπτο αυτό είναι εξίσου σημαντικό με την νίκη. Είναι δεδομένο πως ο Παναθηναϊκός θα βρεθεί πολλές φορές μέσα στη σεζόν σε τέτοια κατάσταση. Σε black out δηλαδή. Και αυτό το πεντάλεπτο θα είναι για τον Δημήτρη Πρίφτη το παράδειγμα προς… αποφυγή που θα πρέπει να μελετηθεί/αναλυθεί για να αποφευχθεί στο μέλλον.\nΑυτός είναι ο κανονικός Οκάρο\nΕξίσου σημαντική με την πρόκριση και η εμφάνιση του Οκάρο Ουάιτ. Ο Αμερικανός ήταν ο παίκτης που το τελευταίο διάστημα είχε βρεθεί στο επίκεντρο της κριτικής και της προσοχής. Βλέπετε από τη μία ο Τζέρεμι Έβανς στο «Παύλος Γιαννακόπουλος», ανέβασε ταχύτητα και ξεχώρισε και από την άλλη ο Δημήτρης Πρίφτης που αποφάσισε να τον «κόψει» για να δώσει… χώρο στον «Ρο». Και για μία ακόμα φορά ο Δημήτρης Πρίφτης «κέρδισε» το στοίχημα. Προς το παρόν τουλάχιστον. Ο Ουάιτ έκανε την καλύτερη του εμφάνιση από την ημέρα που φόρεσε τη φανέλα με το τριφύλλι» στο στήθος τελειώνοντας το ματς με 23 πόντους και 11 ριμπάουντ. Το είχαμε αναφέρει και στο προηγούμενο blog πως ο Ουάιτ έψαχνε ένα ματς για να βρει την αυτοπεποίθηση που του έλειπε.\nΟι «στρατιώτες» του Πρίφτη\nΣε κάθε ματς, πλέον, φαίνεται πως ο Δημήτρης Πρίφτης έχει καταφέρει να βρει τα κατάλληλα υλικά για το μπάσκετ που θέλει να παίξει η ομάδα του. Έχουν ακουστεί πάρα πολλά λόγια για τη στελέχωση του ρόστερ (και αν και ακόμα είναι νωρίς) φαίνεται ότι από άποψης χαρακτηριστική (και πάντα σύμφωνα με τα οικονομικά δεδομένα) ο Έλληνας προπονητής με τους συνεργάτες του έκανε τις καλύτερες δυνατές επιλογές. Παίκτες-στοιχήματα που μοιάζουν ήδη… κερδισμένα. Χαρακτηριστικότερο παράδειγμα όλων αυτό του Κέντρικ Πέρι ο οποίος δείχνει πανέτοιμος να πιάσει την ευκαιρία της ζωής του από τα μαλλιά, μιας και δείχνει ικανός να ηγηθεί στην περιφέρεια της ομάδας. Την ίδια ώρα ο Πρίφτης δείχνει να διαχειρίζεται με εξαιρετικό τρόπο την επιστροφή του Νεμάνια Νέντοβιτς, ενώ Έβανς και Ουάιτ σε κάθε ματς είναι και καλύτεροι.\nΟ Παναθηναϊκός έχει ακόμα πάρα πολλή δουλειά μπροστά του, αλλά είναι ηλίου φαεινότερο πως ο Πρίφτης έχει φτιάξει μια ομάδα από… στρατιώτες. Το που μπορεί να φτάσει δεν μπορεί να το πει κανείς. Θα φανεί στο… χειροκρότημα.\nΥΓ1: Μπορεί τα επίσημα παιχνίδια να ξεκίνησαν αλλά όλοι είναι ακόμα σε προετοιμασία. Ομάδες, διαιτητές, ακόμα και δημοσιογράφοι. Κριτική στη διαιτησία θα γίνεται πάντα. Είναι μέρος των αγώνων και οι διαιτητές δεν μπορούν να μένουν εκτός κουβέντας. Όποιος είδε το ματς του Παναθηναϊκού με το Λαύριο και ξέρει τουλάχιστον τα βασικά δε μπορεί να μην σχολιάσει την κάκιστη εμφάνιση του διαιτητή Συμεωνίδη. Ο ref είχε ένα πολύ άσχημο απόγευμα στην Πάτρα και δυστυχώς η συντριπτική πλειοψηφία των λανθασμένων αποφάσεών του ήταν κατά του Παναθηναϊκού. Αποκορύφωμα οι αποφάσεις του στην τρίτη περίοδο με τις συνεχόμενες φορές που ο Λιούις έκανε βήματα (γενικότερα υπήρχε θέμα με τα βήματα του Λαυρίου), αλλά και τα διαφορετικά κριτήρια που είχε ο συγκεκριμένος διαιτητής στις δύο πλευρές του γηπέδου. Θεωρούμε πως ήταν ένα κακό απόγευμα και συνεχίζουμε.\nΥΓ2: Στο προηγούμενο blog αναφερθήκαμε στις δεκάδες κινήσεις που έχει κάνει όλα αυτά τα χρόνια ο Ολυμπιακός για να κάνει δικούς του παίκτες του Παναθηναϊκού. Προφανώς κάποιοι δεν μπόρεσαν να καταλάβουν το νόημα και σχολίασαν τους παίκτες που έχει πάρει ο Παναθηναϊκός από τον Ολυμπιακό. Ναι. Εννοείται πως έχει γίνει. Και θα ξαναγίνει. Ο Ολυμπιακός είναι μεγάλη ομάδα και κατά καιρούς είχε στο ρόστερ του μεγάλους παίκτες. Όμως ο Παναθηναϊκός ουδέποτε επιχείρησε να αποποιηθεί των ευθυνών του στις αποτυχίες. Αντίθετα ο Ολυμπιακός ήταν αυτός τα έβαζε με τον Βασιλακόπουλο και προσπαθούσε ταυτόχρονα να κάνει δικό του όποιον τον κέρδιζε μέσα στο παρκέ, παραδεχόμενος ουσιαστικά την «πράσινη» ανωτερότητα.


Γιατί οι μέλισσες στη χώρα μας αυτοκτονούν; - Newtoday.gr\nΑρχική Ελλάδα Γιατί οι μέλισσες στη χώρα μας αυτοκτονούν;\nΓιατί οι μέλισσες στη χώρα μας αυτοκτονούν;\nΣε μια περίοδο γονιμοποίησης για τα μελίσσια, ένας μελισσοκόμος από την Ιεράπετρα Κρήτης βλέπει τις μέλισσες αντί να πολλαπλασιάζονται να αυτοκτονούν. Ο Κώστας Κρασσάς, μελισσοκόμος με συνέντευξη του στην ΕΡΤ Ηρακλείου μας εξηγήσε τι συμβαίνει στο πληθυσμό των μελισσών στη χώρα μας.\nΟι μέλισσες προχωρούν σε κανιβαλισμό, τρώνε τους γόνους τους, σκοτώνουν τους κηφήνες και έτσι δεν λειτουργεί ο κύκλος της αναπαραγωγής. Ο λόγος είναι η έλλεψη ζάχαρης, η αύξηση των τιμών και τα φαινόμενα αισχροκέρδειας που καταγγέλουν οι μελισσοκόμοι.\nΟι μέλισσες τρέφονται με ζάχαρη σε μορφή σιροπιού ή ζαχαρόπαστας. Όμως τον Οκτώβριο η τιμή του κιλού ήταν 0,4 και τώρα πήγε στο 1,3 ευρώ. Η κατασταση επιδεινώθηκε αφού το κρύο κράτησε περισσότερο φέτος και οι μέλισσες χρειαζόταν περισσότερη τροφή.\nΈνα άλλο πρόβλημα που αντιμετωπίζουν οι επαγγελματίες του κλάδου είναι και η επιβολή πλαφόν στη ζάχαρη και στις ποσότητες που μπορούν να αγοράζουν.\nΠροηγούμενο άρθροΚαλαμπάκα: Καρφί 5 εκατοστών σφηνώθηκε σε κεφάλι άνδρα\nΕπόμενο άρθροΣανγκάη: Μεγαλώνει η λίστα των νεκρών παρά το lockdown – Εγκαταλείπουν την πόλη οι πλούσιοι


ΠΑΤΣΟΥΡΟΥ ΑΝΝΑ ΠΑΙ ΙΑΤΡΟΣ ΣΥΜΒΟΥΛΟΣ ΜΗΤΡΙΚΟΥ ΘΗΛΑΣΜΟΥ IBCLC - PDF\nDownload "ΠΑΤΣΟΥΡΟΥ ΑΝΝΑ ΠΑΙ ΙΑΤΡΟΣ ΣΥΜΒΟΥΛΟΣ ΜΗΤΡΙΚΟΥ ΘΗΛΑΣΜΟΥ IBCLC"\n1 ΠΑΤΣΟΥΡΟΥ ΑΝΝΑ ΠΑΙ ΙΑΤΡΟΣ ΣΥΜΒΟΥΛΟΣ ΜΗΤΡΙΚΟΥ ΘΗΛΑΣΜΟΥ IBCLC Η ΠΡΑΚΤΙΚΗ ΤΟΥ ΜΗΤΡΙΚΟΥ ΘΗΛΑΣΜΟΥ Σύµφωνα µε την Παγκόσµια Οργάνωση Υγείας, τη UNICEF και την Αµερικάνικη Ακαδηµία Παιδιατρικής, κάθε επαγγελµατίας υγείας θα πρέπει να κατανοήσει τη διαδικασία του θηλασµού και να διευκολύνει τη µητέρα και το παιδί να καταφέρουν να θηλάσουν. Για να γίνει αυτό είναι σηµαντική η εκπαίδευση στη σωστή τεχνική του µητρικού θηλασµού. Λαµβάνοντας υπόψη ότι: δεν υπάρχει µόνο ένας τρόπος θηλασµού. Κάθε µητέρα και κάθε παιδί ακόµη και τα µονοωογενή δίδυµα- θηλάζουν διαφορετικά, στο θηλασµό, όσο δύσκολο κι αν είναι ένα πρόβληµα, υπάρχει λύση, θα εξηγήσουµε τα βασικά για: τη λειτουργία του θηλασµού και τις σωστές στάσεις θηλασµού. Θα γίνει επίσης µια εισαγωγή στην παθολογία του θηλασµού, όπου θα αναφερθούµε από πρακτικής απόψεως στα συχνότερα προβλήµατα που αντιµετωπίζουµε, τα οποία είναι: το πέτρωµα των µαστών της µητέρας κατά το τρίτο 24ωρο µετά τον τοκετό, την ανεπάρκεια γάλακτος, τις πληγωµένες θηλές, τους φραγµένους πόρους, και τη µαστίτιδα. Η λειτουργία της γαλουχίας Μόλις το νεογνό αρχίσει να θηλάζει, οι κινήσεις αποµύζησης που κάνει στέλνουν στον εγκέφαλο της µητέρας το µήνυµα να εκκρίνει γαλακτογόνες ορµόνες, που φτάνουν σ όλο το σώµα της χαλαρώνοντάς τη. Στο µαστό δρουν στο αδενικό τµήµα, το οποίο αρχίζει να φιλτράρει το αίµα που βρίσκεται στο µαστό και από αυτό να παράγει γάλα. ηµιουργείται έτσι το αντανακλαστικό έκκρισης γάλακτος. Το γάλα µεταφέρεται στη θηλή κι από εκεί στο στόµα του µωρού, χάρη σε συσπάσεις των µυϊκών ινών του µαστού\n2 2 και στην αποµύζηση από το στόµα του µωρού. Ο µαστός δεν περιέχει και δεν αποθηκεύει γάλα, παρασκευάζει γάλα στιγµιαία. Ο νόµος της ζήτησης και της προσφοράς Όσο περισσότερες ώρες θηλάζει η µητέρα, δηλαδή όσο ανταποκρίνεται στις ανάγκες του νεογνού για θηλασµό, τόσο περισσότερο γάλα παράγει. Ο θηλασµός «µε πρόγραµµα» είναι αφύσικος, αποτυγχάνει και οδηγεί στη χορήγηση ξένου γάλακτος. Θηλασµός «ad libitum» για το νεογέννητο σηµαίνει ίσως 18 ώρες το 24ωρο στο µαστό. Όταν η γαλουχία εγκατασταθεί, το µωρό περιορίζει τη ζήτηση γιατί χορταίνει γρήγορα, οπότε θηλάζει περίπου 3-40 λεπτά ανά 1-4 ώρες καθ όλη τη διάρκεια του 24ωρου. Στάσεις θηλασµού Οι στάσεις θηλασµού είναι πολύ σηµαντικές γιατί κατά τις πρώτες ηµέρες και εβδοµάδες της ζωής του µωρού εξασφαλίζουν, όταν γίνονται σωστά, την επιτυχία του. Αργότερα, τα µωρά µπορούν να στρίψουν τη µέση και να στηρίξουν το σώµα τους, οπότε θηλάζουν στις πιο απίθανες και αστείες στάσεις από µόνα τους και καταφέρνουν να βγάλουν το στήθος της µητέρας ακόµη κι από ζιβάγκο. Υπάρχουν τρεις βασικές στάσεις θηλασµού για τις πρώτες µέρες µετά τον τοκετό. Οι στάσεις είναι εφαρµόσιµες τόσο µετά από κολπικό τοκετό, όσο και µετά από καισαρική και είναι εγκεκριµένες από τους φορείς που προαναφέρθηκαν ως προς την αποτελεσµατικότητα και την ασφάλειά τους: πρόκειται για τη στάση στην αγκαλιά, τη στάση κάτω απ τη µασχάλη και τη στάση όπου µητέρα και µωρό είναι ξαπλωµένοι. Η µητέρα Σε κάθε στάση φροντίστε η µητέρα να θηλάζει χωρίς να καταπονείται. Υποστηρίξτε το σώµα της µε µαξιλάρια στην πλάτη, τον αυχένα, τους αγκώνες, και το σώµα του µωρού µε µαξιλάρια στα πόδια της. Υπαγορεύστε την αρχή που λέει: «ποτέ µη θηλάζετε όρθια, εάν µπορείτε να θηλάσετε καθιστή και ποτέ µη θηλάζετε καθιστή, εάν µπορείτε να θηλάζετε ξαπλωµένη».\n3 3 Το µωρό Για να θηλάσει σωστά το νεογέννητο πρέπει το κεφάλι του να µη στρίβει σε σχέση µε το σώµα του. Εάν το κεφάλι στρίβει την ώρα που το άτοµο καταπίνει, η κατάποση προκαλεί δυσφορία. Το νεογέννητο δυσκολεύεται να καταπιεί, κλαίει και η µητέρα που βρίσκεται υπό την επήρεια των ορµονών της λοχείας, απογοητεύεται και εγκαταλείπει το θηλασµό. Επίσης, το µωρό τραβά τη θηλή της µητέρας από λάθος γωνία, προκαλώντας πληγές οι οποίες κάνουν το θηλασµό επώδυνο, µε αποτέλεσµα και πάλι να εγκαταλειφθεί από τη µητέρα. Πρακτικά, το αυτί, ο ώµος και ο γοφός του νεογέννητου πρέπει να βρίσκονται στην ίδια ευθεία την ώρα που θηλάζει. Αυτή η συνθήκη ισχύει για κάθε στάση θηλασµού (αγκαλιά, κάτω από τη µασχάλη, ξαπλωµένη, περπατώντας, κ.λ.π.), ώσπου το µωρό να γίνει 3-4 µηνών. Στη συνέχεια είναι ικανό να στρίψει τη µέση του, οπότε ακόµη κι αν η µητέρα το κρατά µε λανθασµένο τρόπο, εκείνο καταφέρνει να θηλάσει. Το πηγούνι του µωρού που θηλάζει σωστά, πιέζει το µαστό της µητέρας. Τα χείλη του µωρού πρέπει να αγκαλιάζουν απαλά τη θηλαία άλω της µητέρας και να µην κινούνται. Η αποµύζηση στο µαστό γίνεται από τους µύες της στοµατικής κοιλότητας. Η αποµύζηση στο µπουκάλι γίνεται από τα χείλη, µε αποτέλεσµα την εµφάνιση της βιβλιογραφικά αµφιλεγόµενης κατάστασης που καλείται «σύγχυση θηλών». Κάποια µωρά όταν θηλάσουν από µπουκάλι αδυνατούν στη συνέχεια να θηλάσουν από το µαστό. Εάν τα χείλη διπλώνονται προς τα µέσα, αγγίξτε τα απαλά σ εκείνα τα σηµεία και ξεδιπλώστε τα ώστε να µην καταπονούνται. Η γλώσσα του µωρού αγκαλιάζει το κάτω τµήµα της θηλαίας άλω και ενίοτε είναι ορατή έξω από το κάτω χείλος του, αν ανασηκώσετε λίγο το µαστό της µητέρας. Εάν το µωρό ρουφά τα µάγουλά του ή ακούγεται να πλαταγίζει τη γλώσσα του, αυτό σηµαίνει ότι δεν πιάνει καλά στο µαστό. Πρέπει να το βγάλετε από το µαστό και να το τοποθετήσετε ξανά και σωστά, όπως περιγράφεται πιο κάτω.\n4 4 Το κεφάλι του µωρού πρέπει να βρίσκεται στο ίδιο επίπεδο ή χαµηλότερα από τη θηλή της µητέρας. Εάν η µητέρα έχει πολύ γάλα, το κεφάλι του µωρού πρέπει να βρίσκεται πιο ψηλά από τη θηλή για να µην πνίγεται. Στηρίξτε καλά το σώµα του µωρού µε µαξιλάρια, ώστε να µην κουράζεται η µητέρα την ώρα που θηλάζει. Η στάση στην αγκαλιά. Η πρώτη στάση που θα περιγραφεί είναι η στάση στην αγκαλιά ή «της Παναγίας», η κλασική στάση θηλασµού που βλέπουµε συνήθως, όπου το µωρό βρίσκεται στην αγκαλιά της µητέρας του. Το κεφάλι του µωρού ακουµπά στο εσωτερικό του αγκώνα της µητέρας. Το σώµα του στηρίζεται στο αντιβράχιό της. Η κοιλιά του µωρού δεν πρέπει να κοιτάζει προς τα επάνω, αλλά να ακουµπά στο στοµάχι της µητέρας. Εάν κάποιος κάθεται απέναντι από τη µητέρα που θηλάζει, πρέπει να βλέπει την πλάτη του µωρού και όχι την πλευρά του. Η µητέρα πρέπει να πιάσει το µαστό µε το αντίθετο χέρι (αριστερό χέρι-δεξί στήθος), χωρίς να ακουµπά τα δάχτυλά της στη θηλή ή στη θηλαία άλω (ολόκληρο το σκουρόχρωµο τµήµα δηλαδή να είναι ελεύθερο). Κουνά το µαστό πάνω κάτω χαϊδεύοντας τα χείλη του µωρού µε τη θηλή και λέει στο µωρό «άνοιξε το στόµα σου ή κάνε «Α». Όταν το µωρό ανοίξει διάπλατα το στόµα του, φέρνει το κεφάλι του κοντά της ώστε εκείνο να πιάσει το µαστό. Το µωρό πρέπει να έχει στο στόµα του όχι µόνο τη θηλή αλλά και µεγάλο τµήµα από τη θηλαία άλω. Εδώ προσέξτε καλά: για να πιάσει το µωρό το µαστό, δεν µετακινείται η µητέρα, αλλά φέρνει το µωρό κοντά της. Εάν έτσι όπως έχει καθίσει και βολευτεί µε τα µαξιλάρια, µετακινήσει τον κορµό της προς τα εµπρός, θα αναγκαστεί να θηλάσει για ώρα σε µια πολύ άβολη στάση, η οποία στην πορεία του χρόνου θα της προκαλέσει αφόρητους πόνους στην πλάτη, τον αυχένα και τα χέρια. Επίσης, εάν µετακινηθεί η µητέρα δεν προλαβαίνει συνήθως το άνοιγµα του στόµατος του µωρού ώστε αυτό να πιάσει σωστά τη θηλή.\n5 5 Θα παίρνει αέρα από τη µύτη; Στη στάση στην αγκαλιά καµιά φορά η µύτη του µωρού πνίγεται µέσα στο πολύ πλούσιο και µαλακό µαστό της µητέρας. Το µωρό µπορεί να αναπνεύσει από τη µύτη χάρη στην εκ γενετής αναπέταση των ρινικών πτερυγίων του. Εάν η µητέρα νοµίζει ότι η µύτη του µωρού φράσσει, µπορεί να αγκαλιάσει πιο σφιχτά τα πόδια του µωρού, κι αυτό θα αποµακρύνει από µόνο του λίγο το κεφάλι του από τον µαστό. Θηλάζει σωστά; Ο θηλασµός δεν πονά. Εάν η µητέρα πονά στο µαστό, τη θηλή ή την πλάτη, αυτό σηµαίνει ότι γίνονται λάθη τεχνικής. Πρέπει να βγάλετε το µωρό από το µαστό και να το ξαναβάλετε από την αρχή σωστά (δείτε πώς βγάζουµε το µωρό από το µαστό, πιο κάτω). Εάν η µητέρα πονά στη θηλή, ή βλέπει απλώς ότι το µωρό πιάνει µε λανθασµένο τρόπο τη θηλή µόνο κι όχι και τη θηλαία άλω, πρέπει να ξανακάνει την προσπάθεια απ την αρχή όσες φορές χρειαστεί. Το µωρό πρέπει να έχει στο στόµα του όλη τη θηλή και µεγάλο τµήµα της θηλαίας άλω. Όταν το µωρό πιάνει σωστά, φαίνεται ικανοποιηµένο, ακούγεται να καταπίνει και η µητέρα δεν πονά. Η στάση της αγκαλιάς είναι αυτή που χρησιµοποιείται περισσότερο και είµαστε οπτικά περισσότερο εξοικειωµένοι µ αυτή. Μερικές µητέρες, και ειδικά οι µητέρες πρόωρων, τη βρίσκουν δύσκολη γιατί το κεφάλι του µωρού στο εσωτερικό του αγκώνα της µητέρας δεν ελέγχεται καλά. Γι αυτό µπορεί να βρουν βολική τη στάση κάτω από τη µασχάλη. Η στάση κάτω απ τη µασχάλη. Στη στάση κάτω απ τη µασχάλη, όταν το µωρό θηλάζει λόγου χάρη στο αριστερό στήθος, το κεφάλι του συγκρατείται από το αριστερό χέρι της µητέρας. Το σώµα του µωρού βρίσκεται κάτω από τη µασχάλη της µητέρας, ο ποπός του ακουµπά εκεί που ακουµπά η πλάτη της µητέρας και τα πόδια του είναι σηκωµένα προς τα επάνω. Προσέξτε, τα πόδια του µωρού δεν πρέπει να ακουµπούν εκεί που ακουµπά η πλάτη της µητέρας, γιατί εάν το µωρό κλωτσήσει έχοντας τη θηλή στο στόµα του µπορεί να την\n6 6 τραυµατίσει και ο θηλασµός να είναι επώδυνος, µε κίνδυνο να εγκαταλειφθεί από τη µητέρα. Η στάση κάτω απ τη µασχάλη αναφέρεται στη διεθνή βιβλιογραφία ως στάση «του αµερικάνικου ποδοσφαίρου», γιατί η µητέρα κρατά το µωρό όπως κρατούν οι παίκτες τη µπάλα-πεπόνι του αµερικάνικου ποδοσφαίρου. Ενδείκνυται για µικρά, πρόωρα, νεογέννητα και ανήσυχα µωρά. Επίσης βολεύει πολύ στο θηλασµό των διδύµων, όταν η µητέρα τοποθετεί και τα δύο µωρά συγχρόνως στους µαστούς. Τα πλεονεκτήµατα της στάσης αυτής είναι ότι: Η µητέρα έχει πολύ καλό έλεγχο της κεφαλής του µωρού, η οποία βρίσκεται στην παλάµη της. Η µητέρα µπορεί να αλλάζει πολύ εύκολα τη γωνία µε την οποία το µωρό πιάνει το µαστό, και τα ρουθούνια του µωρού δεν ακουµπούν στο µαστό. Εάν έχει προηγηθεί καισαρική, το µωρό δεν ακουµπά καθόλου στην περιοχή της τοµής. Για τα πρόωρα µωρά είναι µια στάση εξαιρετική. Είναι µια πολύ καλή στάση για τα µωρά που θυµώνουν την ώρα που θηλάζουν. Σ αυτή την περίπτωση, επειδή είναι πιο αποµακρυσµένα από τη µητέρα, σε µια στάση που δεν εκπέµπει τόση ζεστασιά και θερµή επαφή, τα µωρά κλαίνε και παραπονιούνται λιγότερο. Η ξαπλωµένη στάση. Μια πολύ καλή στάση για την αρχή αλλά και για τη συνέχεια του θηλασµού, είναι η στάση όπου η µητέρα ξαπλώνει εντελώς στο κρεβάτι της µε το µωρό δίπλα της ξαπλωµένο επίσης, και θηλάζει. Αυτό γίνεται ως εξής: Η µητέρα πρέπει να είναι ξαπλωµένη στο πλάι. Το κεφάλι της ακουµπά στο µαξιλάρι που κοιµάται. Το κάτω χέρι της µητέρας είναι διπλωµένο κάτω από το µαξιλάρι της. Με το επάνω χέρι της βάζει ένα µαξιλάρι σα σφήνα κάτω από την πλάτη και τη µέση της, ούτως ώστε να µη χρειάζεται να ισορροπεί το σώµα της την ώρα που θηλάζει. Φέρνει το µωρό κοντά στο µαστό της και το µωρό πιάνει σωστά στη θηλαία άλω. Το κεφάλι του µωρού πρέπει να µη\n7 7 στρίβει σε σχέση µε το σώµα του. Το αυτί, ο ώµος και γοφός του µωρού πρέπει να βρίσκονται στην ίδια ευθεία. Έτσι, το µωρό δε δυσανασχετεί κατά την κατάποση και δεν τραβά τη θηλή από λάθος γωνία οπότε να κινδυνεύει να την πληγώσει. Η µητέρα σφηνώνει µια πετσέτα ή ένα µικρό µαξιλάρι πίσω απ την πλάτη του µωρού, για να µη χάνει τη σωστή στάση και κυλώντας το σώµα του να στρίψει το κεφάλι του και να τραυµατίσει τη θηλή της. Στην ξαπλωµένη στάση µπορεί η µητέρα µε το επάνω χέρι της να τραβήξει το σκέπασµα για ζεστασιά. Μπορεί να µείνει στο κρεβάτι να θηλάσει και ενδεχοµένως να κοιµηθεί θηλάζοντας µε το µωρό να είναι ξαπλωµένο και να κοιµάται δίπλα της. Για να δώσει τον άλλο µαστό µπορεί να σκύψει το θώρακά της και το µωρό να πάρει τον επάνω µαστό, ή η µητέρα να πάρει το µωρό επάνω της και να γυρίσει µαζί του. Το κύριο πλεονέκτηµα της στάσης αυτής είναι ότι η µητέρα θηλάζει ξεκούραστα, σε βαθµό να κοιµάται µε το µωρό, και η καθηµερινότητα γίνεται πιο εύκολη. Λιγότερο συνηθισµένες στάσεις θηλασµού Οι στάσεις που θα περιγραφούν στη συνέχεια είναι απίθανο να χρειαστούν στο µαιευτήριο και ίσως να µην χρειαστούν γενικότερα. Είναι λίγο περίεργες και προορίζονται να βοηθήσουν κυρίως σε ειδικές περιπτώσεις. Η στάση «στην αγκαλιά χιαστί». Ενδείκνυται για µωρά πρόωρα, µικρόσωµα ή αδύναµα. Θηλάζοντας µε το µωρό στην αγκαλιά, η µητέρα στηρίζει το µωρό στο αντίθετο χέρι από το µαστό που θηλάζει. Λ.χ. κρατά το κεφάλι του στην παλάµη του δεξιού χεριού, στηρίζει το σώµα του στο δεξί της αντιβράχιο και θηλάζει από τον αριστερό µαστό. Έτσι ελέγχει καλά το κεφάλι του µωρού. Περπατώντας µε το µωρό στην αγκαλιά. Ενδείκνυται για ανήσυχα µωρά. Η µητέρα θηλάζει στη στάση της αγκαλιάς, περπατώντας όποτε θέλει να ηρεµήσει το µωρό. Περπατώντας µε το µωρό κάθετο Η στάση αυτή ενδείκνυται κατά την ώρα του κολικού. Το µωρό συγκρατείται µε το σώµα του να κρέµεται προς τα κάτω ενώ η\n8 8 µητέρα περπατά. Όταν το µωρό θηλάζει από τον δεξί µαστό, η µητέρα πρέπει να βάλει το δεξί χέρι της στην πλάτη του µωρού και την παλάµη της ανάµεσα στα πόδια του. Γίνεται µόνο µε µικρά µωρά. Τα µεγαλύτερα µωρά (πάνω από 9 µηνών) καταφέρνουν να θηλάσουν από µόνα τους ενώ µεταφέρονται αγκαλιά, σκύβοντας στο µαστό και το κάνουν µε απίθανη επιδεξιότητα, χωρίς καθόλου βοήθεια µάλιστα µπορούν να το κάνουν ακόµη και την ώρα που η µητέρα προσπαθεί να τα εµποδίσει. Η στάση µε το µωρό ξαπλωµένο µπρούµυτα επάνω στη µητέρα. Ενδείκνυται για µωρά που έχουν µικρή κάτω γνάθο, που αρνούνται το µαστό, που δε βγάζουν τη γλώσσα για να θηλάσουν και για τις περιπτώσεις που η µητέρα έχει τόσο γάλα που το παιδί πνίγεται συνεχώς. Η µητέρα είναι ξαπλωµένη ανάσκελα µε το µωρό µπρούµυτα επάνω της να θηλάζει λ.χ. από τον αριστερό µαστό. Η κοιλιά του µωρού ακουµπά στο στοµάχι της µητέρας και τα πόδια του περισσεύουν στη δεξιά πλευρά της. Μαξιλάρια τοποθετούνται στον αυχένα της µητέρας και κάτω από τους αγκώνες της. Η στάση καβάλα στο πόδι της µητέρας. Ενδείκνυται όταν το µωρό έχει µικρή κάτω γνάθο, σχιστεία χείλους ή/και υπερώας, είναι ανήσυχο στο στήθος και εάν η µητέρα έχει πολύ γάλα, οπότε η βαρύτητα βοηθά το µωρό να καταπιεί. Η µητέρα κάθεται και το µωρό ανοίγει τα πόδια. Κάθεται λ.χ. στο δεξί µηρό και θηλάζει από τον δεξί µαστό. Η µητέρα συγκρατεί την πλάτη και τον αυχένα του µωρού µε τα δυο της χέρια και στηρίζει τους αγκώνες της σε σκληρά µαξιλάρια για να µην κουράζεται. Γίνεται πιο εύκολα µε µικρόσωµα µωρά. Η στάση «γονατιστή πάνω απ το µωρό» (εκτός αγκαλιάς), Ενδείκνυται όταν η µητέρα έχει αιµορροΐδες και της είναι πολύ επώδυνο να θηλάσει καθιστή. Επίσης, σ αυτή τη στάση το µωρό µπορεί να µαλακώσει φραγµένους πόρους στο µαστό της µητέρας (δείτε παρακάτω), στην κατεύθυνση που στοχεύει το πηγούνι του.\n9 9 Το µωρό τοποθετείται ανάσκελα στο κρεβάτι, µε το κεφάλι του στερεωµένο ανάµεσα σε δύο µαξιλάρια για να µην κουνιέται. Η µητέρα γονατίζει από πάνω του. Όταν η στάση χρησιµοποιείται για αποσυµφόρηση φραγµένων πόρων, η µητέρα γονατίζει έτσι ώστε το πηγούνι του µωρού να στοχεύει στους φραγµένους πόρους. ιατηρώντας τη σωστή στάση Όταν εκλυθεί το αντανακλαστικό έκκρισης γάλακτος, µε άλλα λόγια όταν κατεβεί το γάλα, δηλαδή συνήθως 3-4 λεπτά από την ώρα που αρχίζει ο θηλασµός, η γυναίκα κατακλύζεται από ορµόνες που την κάνουν να χαλαρώνει. Αυτή η χαλάρωση την κάνει συνήθως να σταµατά να σκέφτεται και να αγχώνεται. Χαλαρώνουν επίσης οι µύες του σώµατος, µε αποτέλεσµα ασυνείδητα να αφήνει το µωρό να αποµακρυνθεί λίγο από κοντά της και να χάνει τη σωστή στάση θηλασµού. Εάν χάσει τη σωστή στάση, το µωρό µπορεί να προκαλέσει πληγές στις θηλές που εκείνη την ώρα δε θα γίνουν αισθητές, αφού οι ορµόνες του θηλασµού προστατεύουν απ την αίσθηση του πόνου. Μετά το θηλασµό όµως, η µητέρα έχει πόνο. Σε κάθε περίπτωση στηρίζετε το σώµα του µωρού και της µητέρας µε µαξιλάρια. Βεβαιωθείτε ότι το µωρό δε στρίβει το κεφάλι του καθώς θηλάζει και ότι διατηρεί τη σωστή στάση, όταν κατεβεί το γάλα και η µητέρα χαλαρώσει το πιάσιµό της. Πώς κρατάµε το µαστό Η µητέρα δε χρειάζεται να κρατά το µαστό όταν θηλάζει, οπότε µε το ένα χέρι της κρατά το µωρό και το άλλο χέρι είναι ελεύθερο. Τα µωρά στις περισσότερες περιπτώσεις βρίσκουν µόνα τους τη θηλή και πιάνουν σωστά χωρίς η µητέρα να κάνει καµία προσπάθεια. Το χέρι της µητέρας χρειάζεται να στηρίζει το µαστό µόνο εάν: Ο µαστός είναι πολύ βαρύς, το µωρό πιάνει µε δυσκολία, γιατί εµφανίζει «σύγχυση θηλών», είναι πρόωρο ή έχει νευρολογικά προβλήµατα, η µητέρα είναι πολύ άπειρη. Ο µαστός µπορεί να συγκρατηθεί µε τους εξής τρόπους:\n10 10 Το µισοφέγγαρο Τα 4 µικρά δάχτυλα ενωµένα τοποθετούνται κάτω από το µαστό και το µεγάλο από πάνω. Τα δάχτυλα δεν ακουµπούν στη θηλαία άλω. Ο µαστός ελέγχεται πιο εύκολα µ αυτό τον τρόπο. Μολονότι όπως προαναφέρθηκε ο µαστός δε χρειάζεται συγκράτηση κατά τη διάρκεια του θηλασµού, αυτός είναι ο καλύτερος τρόπος. Θηλή σάντουιτς Η «θηλή σάντουιτς» χρησιµοποιείται όταν ο µαστός της µητέρας είναι µεγάλος, ή η θηλή της επίπεδη ή εισέχουσα. Η µητέρα πιάνει τη θηλαία άλω µε το µεγάλο δάχτυλο και τον δείκτη και τη συνθλίβει. Μ αυτό τον τρόπο το µωρό πιάνει εύκολα και θηλάζει µε επιτυχία. Πιάσιµο του χορευτή Ενδείκνυται για πρόωρα και µωρά µε νευρολογικά προβλήµατα. Τα µωρά αυτά, που κουράζονται εύκολα, µε το πιάσιµο του χορευτή θηλάζουν πιο ξεκούραστα. Αυτό γίνεται ως εξής: Με το αριστερό χέρι και την παλάµη της µητέρας να ακουµπά στο µαστό, στηρίζει το δεξί της µαστό έτσι ώστε το µεγάλο της δάχτυλο να βρίσκεται εσωτερικά, προς το στέρνο και τα άλλα τέσσερα δάχτυλα προς τη µασχάλη της. Το πηγούνι του µωρού ακουµπά µεταξύ µεγάλου δακτύλου και δείκτη της µητέρας. Έτσι το µωρό δεν κουράζεται τόσο εύκολα κατά τη διάρκεια του θηλασµού. Το τσιγάρο Ο µαστός µπορεί να κρατηθεί σα τσιγάρο, µε τη θηλή ανάµεσα στο δείκτη και το µέσο δάχτυλο του αντίθετου χεριού. Μ αυτό τον τρόπο όµως τα δάχτυλα µπορεί να ακουµπούν στη θηλαία άλω, οπότε το µωρό να µην µπορεί να πιάσει σωστά, να θηλάζει µόνο από τη θηλή και να την πληγώνει. Το πιάσιµο του µαστού σα τσιγάρο, δεν ενδείκνυται. Πώς βγάζουµε το µωρό απ το µαστό Η µητέρα βάζει το µικρό της δάχτυλο (αριστερό χέρι δεξί στήθος) στο στόµα του µωρού, βαθιά περίπου 3 εκατοστά, ώστε το µωρό να πιάσει το δάχτυλο και να αφήσει τη θηλή. Έτσι το µωρό αφήνει το στήθος χωρίς να προκαλέσει πόνο στη µητέρα. Μην\n11 11 προσπαθήσετε ποτέ να βγάλετε το µωρό από το µαστό κλείνοντας τη µύτη του. Παθολογία του θηλασµού Το πέτρωµα Το πέτρωµα εµφανίζεται την τρίτη συνήθως ηµέρα µετά τον τοκετό, µε τον εξής µηχανισµό: αµέσως µετά τον τοκετό, για ορµονικούς λόγους, ο οργανισµός στέλνει µεγάλη ποσότητα αίµατος στους µαστούς της γυναίκας. Από αυτό το αίµα θα δηµιουργηθεί το γάλα, εάν το µωρό τοποθετείται τακτικά στο µαστό και θηλάζει σωστά. Εάν το µωρό δε θηλάζει τακτικά, αρκετά και σωστά, η µεγάλη ποσότητα αίµατος στο στήθος προκαλεί στάση και έξοδο υγρών. ηλαδή, µέρος του αίµατος περνά από το εσωτερικό των αγγείων στο συνδετικό ιστό του µαστού. Μ αυτό τον τρόπο δηµιουργείται ένα λεµφικό οίδηµα στο µαστό, όπως περίπου γίνεται όταν πρήζονται τα πόδια από την ορθοστασία. Αυτό έχει σαν αποτέλεσµα ο µαστός να σκληραίνει πολύ και να γίνεται σαν πέτρα. Το δέρµα που το καλύπτει µπορεί να τεντωθεί τόσο απ το πρήξιµο, που να γυαλίζει. Η µητέρα νιώθει δυσφορία ή και πόνο σ όλο το µαστό. Το οίδηµα κάνει τη θηλή να είναι πολύ τεντωµένη ή επίπεδη και σκληρή. Το µωρό δυσκολεύεται να πιάσει σωστά και να ρουφήξει για να παραχθεί γάλα, δε χορταίνει και κλαίει. Ο µαστός παραµένει σκληρός, πονά και χειροτερεύει συνεχώς για µερικές ώρες. Σπανίως, η µητέρα εµφανίζει πυρετό ως 38,4 ο C. Εάν ο γιατρός αποκλείσει άλλα αίτια πυρετού, δε χρειάζεται να ληφθεί κανένα µέτρο γιατί ο πυρετός από το πέτρωµα διαρκεί λίγες ώρες µόνο. Το πέτρωµα είναι πιο συχνό και πιο έντονο στις πρωτότοκες. Τα συµπτώµατα εξαφανίζονται από µόνα τους σε ώρες. Είναι πιο πιθανό να πετρώσει ο µαστός σε µια γυναίκα που γέννησε το πρώτο της µωρό, που φορά σφιχτό σουτιέν, που πονά στις θηλές και που έχει συναισθηµατικά προβλήµατα.\n12 12 Στη σπανιότατη περίπτωση που το πέτρωµα διαρκεί περισσότερες από 48 ώρες, ο γιατρός πρέπει να αποκλείσει σοβαρά αίτια που µπορεί να προκάλεσαν την κατάσταση. Πρόληψη του πετρώµατος Για να µην πετρώσει ο µαστός: Βάλτε το νεογέννητο να θηλάσει όσο πιο σύντοµα γίνεται µετά τον τοκετό. Προτιµήστε τη συγκατοίκηση (rooming-in) όταν και όπου αυτό είναι εφικτό, και προτείνετε θηλασµό κάθε 3 ώρες από την έναρξη του προηγούµενου θηλασµού, εάν το µωρό δεν ξυπνά από µόνο του συχνότερα. Εάν η µητέρα βλέπει το µωρό λίγες φορές την ηµέρα και της το φέρνουν κοιµισµένο, χορτάτο κι έτοιµο να ρευτεί ή να κάνει εµετό το συµπλήρωµα στην αγκαλιά της, ή νευριασµένο από την πείνα, είναι δύσκολο να θηλάσει κι έτσι ο µαστός µάλλον θα πετρώσει, ειδικά αν πρόκειται για πρώτο µωρό. Προτείνετε στη µητέρα να πίνει πολύ νερό, και να µη φορά σφιχτό σουτιέν. Αντιµετώπιση του πετρώµατος Εάν ο µαστός αρχίζει να πετρώνει, προσπαθήστε να µην αφήσετε την κατάσταση να εξελιχθεί και χειροτερέψει. Προτείνετε στη µητέρα να θηλάζει ακατάπαυστα, να πίνει πολύ νερό και να µη φορά στενό σουτιέν, για να µην πάθει µαστίτιδα. Εάν πονά πολύ, χορηγείστε παυσίπονο. Μεταξύ των θηλασµών εφαρµόστε στο µαστό κρύα επιθέµατα. Βρέξτε πετσέτες µε κρύο νερό. Εάν υπάρχει ψυγειάκι στο δωµάτιο του µαιευτηρίου, µπορείτε να βρέξετε µικρές πετσέτες, να τις στύψετε και να τις βάλετε καλά διπλωµένες στην κατάψυξη, σε πλαστικά σακουλάκια για να µην κολλήσουν µεταξύ τους. Θα τις βάζετε στους µαστούς παγωµένες, ανά 30 λεπτά. Η µητέρα µπορεί να έχει µαζί της δύο πακετάκια κατεψυγµένου αρακά των 450γρ. Καθώς ο αρακάς αποψύχεται πάνω στους ζεστούς µαστούς, παίρνει το σχήµα τους και βοηθά ολόκληρη την περιοχή να αποσυµφορηθεί.\n13 13 Τα φύλλα του λάχανου περιέχουν χηµικές ουσίες που βοηθούν να υποχωρήσει το οίδηµα των µαστών. Αν βάλετε στους µαστούς δροσερά φύλλα λάχανου µερικές φορές την ηµέρα, (που έχοντας τέτοιο σχήµα καλύπτουν όλη την πονεµένη επιφάνεια), και τα αντικαθιστάτε µε φρέσκα µόλις ζεσταθούν, το πέτρωµα θα υποχωρήσει πολύ σύντοµα. Πώς θα θηλάσει; Για να καταφέρετε να θηλάσει το µωρό όταν οι µαστοί είναι πετρωµένοι, κάντε τα εξής: Μαλακώστε τους µαστούς µε κρύες κοµπρέσες, σακούλες κατεψυγµένου αρακά ή δροσερά φύλλα λάχανου ανάµεσα στους θηλασµούς, για να υποχωρεί το οίδηµα. 3 λεπτά πριν το θηλασµό βάλτε ζεστά επιθέµατα και βγάλτε µε το χέρι λίγο γάλα για να µαλακώσουν οι µαστοί και να διευκολύνετε το µωρό, για το οποίο οι µαστοί θα είναι πολύ σκληροί. Το γάλα θα το βγάλετε αφού έχετε βάλει στα χέρια και στο µαστό λίγο ελαιόλαδο, για να µην πονά από την τριβή. Σκουπίστε το λάδι πριν τοποθετήσετε το µωρό στο µαστό (εξαιτίας του λαδιού θα γλιστράει η θηλή από το στόµα του). Μπορείτε επίσης να βγάλετε γάλα µε µια αντλία, αλλά θυµηθείτε ότι αντλίες τύπου «κόρνας ποδηλάτου» θα κάνουν µεγαλύτερο κακό. Η µεγάλη ηλεκτρική αντλία είναι η καλύτερη ιδέα γι αυτές τις δύσκολες ώρες, (το πέτρωµα συµβαίνει µόνον το τρίτο 24ωρο, που το πιθανότερο είναι η µητέρα να βρίσκεται ακόµη στην κλινική, όπου υπάρχουν τέτοιες αντλίες). Αφού βγάλετε λίγο γάλα και ο µαστός µαλακώσει, βάλτε το µωρό να θηλάσει. Το γάλα που βγαίνει από τον πετρωµένο µαστό είναι άριστης ποιότητας. Το µωρό όµως είναι η καλύτερη αντλία. Ίσως λοιπόν χρειαστεί να το ξυπνήσετε για να θηλάσει αυτές τις µέρες πιο συχνά. Εάν δεν µπορεί να πιάσει γιατί η θηλή είναι πολύ τεντωµένη, χρησιµοποιήστε την αντλία για λίγα λεπτά για να βγει η θηλή, ή Niplette, ή ψευτοθηλές.\n14 14 ΑΝΕΠΑΡΚΕΙΑ ΓΑΛΑΚΤΟΣ ιάγνωση Το µωρό που θηλάζει σε σωστή στάση, πιάνει στο στόµα του όχι µόνο τη θηλή αλλά και µεγάλο τµήµα της θηλαίας άλω και του επιτρέπεται να θηλάζει κατά βούληση, χορταίνει. Το χορτάτο µωρό: φαίνεται ευχαριστηµένο. Κοιµάται συνολικά τουλάχιστον 8 ώρες το 24ωρο και ξυπνά πεινασµένο, συνήθως κλαίγοντας γοερά. Μόλις κατέβει το γάλα και η µητέρα διψά, το µωρό αρχίζει να ρουφά πιο αραιά και βαριά. Μπορεί να δείτε γάλα στην άκρη του στόµατός του ή το µωρό να είναι συγκαµένο στο λαιµό από το γάλα που του ξέφυγε και δεν πρόλαβε να καταπιεί. Ακούγεται να καταπίνει και φαίνεται ότι καταπίνει απ τον τρόπο που κινείται ο λαιµός του. Βάζει βάρος, τουλάχιστον γραµµάρια το 24ωρο. Έχει καθηµερινά, δηλαδή σε 24 ώρες, 6 8 βρεγµένες πάνες, εάν είναι µικρότερο από 40 ηµερών. Στη συνέχεια έχει µεγαλώσει η ουροδόχος κύστη του και µπορεί να συγκρατεί περισσότερα ούρα, οπότε αρκούµαστε σε 4 5 βρεγµένες πάνες το 24ωρο. Οι πάνες είναι πολύ απορροφητικές και τα ούρα του µωρού πολύ λίγα. Για να είναι η µητέρα σίγουρη πως η πάνα είναι βρεγµένη, µπορεί να βάζει µέσα σε κάθε καθαρή πάνα ένα κοµµάτι χαρτοπετσέτα. Εάν το πιάσει σε λίγο και είναι βρεγµένο σηµαίνει πως το µωρό έχει ουρήσει. Έχει κενώσεις ως εξής: 1 κένωση το 1 ο 24ωρο, 2 κενώσεις το 2 ο 24ωρο, 3 κενώσεις το 3 ο 24ωρο της ζωής. Στη συνέχεια έχει τουλάχιστον 3 κενώσεις το 24ωρο, µεγέθους τουλάχιστον όσο 3 κουταλιές της σούπας η καθεµία.\n15 15 Αυξάνει το βάρος του κατά 400γρ. το µήνα το ελάχιστο, αλλά κατά προτίµηση 800γρ. το µήνα για το πρώτο δίµηνο της ζωής. Υπάρχουν διάφορα συµπτώµατα που µπορεί να αισθανθεί µια γυναίκα την ώρα που θηλάζει. Τα συµπτώµατα αυτά είναι: αίσθηση θερµότητας εσωτερικά στο µαστό, φαγούρα, µυρµήγκιασµα στο µαστό, συναισθηµατική ευαισθησία (κλάµα, δυσάρεστες σκέψεις), δίψα την ώρα που κατεβαίνει το γάλα και αργότερα κατά τη διάρκεια του θηλασµού, αν το µωρό θηλάζει για πολύ ώρα, συσπάσεις στη µήτρα κατά τα πρώτα εικοσιτετράωρα µετά τον τοκετό, µόλις εκλυθεί το αντανακλαστικό έκκρισης του γάλακτος, η γυναίκα αισθάνεται να χαλαρώνει, ο άλλος µαστός µπορεί να τρέχει γάλα. Κάποια από τα συµπτώµατα αυτά είναι πιο έντονα κατά τις πρώτες ηµέρες και εβδοµάδες του θηλασµού. Πολλές γυναίκες που έχουν θηλάσει επιτυχώς και για µεγάλα διαστήµατα δεν αισθάνονται τίποτα, εκτός ίσως από κάποιο πόνο τις πρώτες ηµέρες του θηλασµού, λόγω της ταλαιπωρίας των θηλών και του πετρώµατος. Πολλές φορές είναι οφθαλµοφανές ότι ένα µωρό δε βάζει βάρος και ότι υπάρχει πρόβληµα στο θηλασµό. Πάντως µη βγάζετε πρώιµα συµπεράσµατα ότι δεν υπάρχει αρκετό γάλα, γιατί ακόµη κι αν η µητέρα είναι πεισµένη πως συνυπάρχουν σ αυτή και το µωρό της όλοι οι επιβαρυντικοί παράγοντες, µπορεί να πρόκειται για λάθη τεχνικής κι όχι για ανεπάρκεια γάλακτος. Το συνηθέστερο λάθος είναι να τηρείται πρόγραµµα και το µωρό να µη θηλάζει όποτε αναζητά το µαστό µε τα χείλη ή κλαίει. Ο σωστός θηλασµός: Γίνεται σε σωστή στάση. Κρατά πολλές ώρες, όσο δηλαδή ζητά το µωρό. Μην περιµένετε να περάσουν τρεις ώρες για να ξαναθηλάσει το µωρό.\n16 16 Επιτρέψτε του να θηλάσει όποτε αναζητά το µαστό ανοιγοκλείνοντας το στόµα του. Αυτό για τις πρώτες εβδοµάδες σηµαίνει ότι ο θηλασµός διαρκεί περίπου 18 ώρες το 24ωρο. ε συνδυάζεται µε πιπίλα. Κάθε θηλαστική κίνηση του µωρού πρέπει να γίνει στο µαστό, προκαλώντας αντανακλαστικό έκκρισης γάλακτος. Το µωρό που δεν τρέφεται επαρκώς, εµφανίζει αφυδάτωση η οποία προκαλεί λήθαργο. Το ιδιαίτερα ήσυχο µωρό ίσως υποσιτίζεται. Το µωρό δεν τρέφεται επαρκώς επειδή δεν υπάρχει αρκετό γάλα, επειδή η µητέρα θηλάζει µε πρόγραµµα ή επειδή δεν ξυπνά συχνά. Εάν το µωρό από µόνο του κοιµάται πολλές ώρες, χάνει γεύµατα και ίσως και βάρος. Ένα νεογέννητο πρέπει να τρώει το ελάχιστο 8-12 γεύµατα το 24ωρο. Ξυπνήστε το και βάλτε το να θηλάσει ανά τρεις ώρες από την έναρξη του προηγούµενου γεύµατος, εάν δεν ξυπνά µόνο του. Χρησιµοποιήστε την τεχνική «ταχείας εναλλαγής µαστού». Είναι τεχνική που ενδείκνυται για τις πρώτες ηµέρες µετά τον τοκετό και εγκαθιστά επιτυχώς την γαλουχία. Προτείνετε στη µητέρα να θηλάζει αλλάζοντας µαστό κάθε λίγες ρουφηξιές. Μ αυτό τον τρόπο κατεβαίνει πολύ γάλα. Μπορεί στον ίδιο θηλασµό να αλλάξετε µαστό 100 φορές. Η µητέρα πρέπει να πίνει άφθονα υγρά, δηλαδή τουλάχιστον 3 λίτρα νερό το 24ωρο και να τρώει 3 κύρια µεγάλα γεύµατα και 2 ενδιάµεσα. ε θα παχύνει, απλώς θα αισθανθεί πιο δυνατή και θα αυξηθεί το γάλα της. Εάν τα παραπάνω µέτρα δεν φαίνεται να αρκούν για να είναι το µωρό ικανοποιηµένο θηλάζοντας, να έχει ούρα περισσότερες από 6 φορές το 24ωρο, κενώσεις όπως προαναφέρθηκαν και να αρχίσει να βάζει βάρος, η µητέρα µπορεί να προχωρήσει στα επόµενα βήµατα που είναι: να λάβει ουσίες που αυξάνουν την παραγωγή γάλακτος, να αρχίσει να αντλεί και να δίνει το γάλα της µε µπουκάλι κυρίως, ή µε «εναλλακτικό µέσο σίτισης»,\n17 17 να χρησιµοποιήσει για ένα διάστηµα συµπλήρωµα υποαλλεργικού ξένου γάλακτος. Πληγωµένες θηλές Οι πληγωµένες θηλές πονούν πάρα πολύ. Φαινοµενικά πρόκειται συνήθως για απλούς ερεθισµούς του δέρµατος. Ενδέχεται να δείτε αληθινά σχισίµατα στον αυχένα της θηλής ή να υπάρχουν πληγές που να φαίνονται σαν ολόκληροι «κρατήρες» επάνω στη θηλή. Σε κάθε περίπτωση, παρόλο τον απίστευτο πόνο που οφείλεται στο ότι η περιοχή είναι γεµάτη νευρικές απολήξεις, (για να πηγαίνουν τα µη επώδυνα ερεθίσµατα στον εγκέφαλο της µητέρας και να εκκρίνεται γάλα), η εξαιρετικά καλή αιµάτωση των µαστών θα κάνει τις πληγές να επουλωθούν γρήγορα και εντελώς. Εάν η µητέρα έχει πληγωµένες θηλές, ακολουθήστε τις παρακάτω οδηγίες: ιορθώστε τη στάση του µωρού και τον τρόπο που πιάνει στο µαστό: το µωρό να µη στρίβει το κεφάλι του καθώς θηλάζει και να παίρνει στο στόµα όχι µόνο τη θηλή, αλλά και µεγάλο τµήµα της θηλαίας άλω. Αρχίστε να χρησιµοποιείτε διαφορετική στάση θηλασµού. Έτσι, τα επώδυνα τµήµατα δε θα εγκλωβίζονται στα σηµεία του στόµατος του µωρού που δηµιούργησαν την πληγή αρχικά. Χρησιµοποιήστε «κέλυφος συλλογής γάλακτος» ή «ασπίδα θηλής». Μ αυτό τον τρόπο η πληγωµένη θηλή θα είναι συνεχώς στον αέρα, χωρίς να εφάπτεται µε ρούχο ή επίθεµα, για να µην ξαναδηµιουργείται η πληγή κάθε φορά που βγαίνει το ρούχο και το δέρµα της µητέρας ξεκολλά απ αυτό. Βάζετε στις θηλές πολύ τακτικά (κάθε λεπτά) µητρικό γάλα που µόλις αντλήθηκε. Αφήστε τες να στεγνώσουν στον αέρα. Αν η µητέρα βιάζεται, χρησιµοποιείστε πιστολάκι µαλλιών στο πολύ ελαφρύ πρόγραµµα. Χρησιµοποιείστε λανολίνη στις θηλές. Χρησιµοποιήστε φακελάκια τσαγιού ως εξής: τα βουτάτε σε ζεστό νερό, τα πιέζετε να µη στάζουν και εφαρµόζετε ένα\n18 18 βρεγµένο σακουλάκι σε κάθε θηλή για 10 λεπτά κάθε 1 ώρα. Κάθε φορά χρησιµοποιείτε καινούριο σακουλάκι. Οι τανίνες βελτιώνουν το ρυθµό επούλωσης. Συνδυάστε όλα τα παραπάνω µέτρα ή δείτε τι βολεύει περισσότερο και τι είναι πιο αποτελεσµατικό για τη συγκεκριµένη µητέρα. Μη χρησιµοποιήσετε καµιά κρέµα που να έχει κακή γεύση και καµιά κρέµα που να πρέπει να αφαιρεθεί από τη θηλή πριν το θηλασµό. Αφού το µωρό τελειώσει θηλασµό σίτισης, µην το αφήνετε στο µαστό απλώς για θηλασµό ευχαρίστησης, δηλαδή για να πιπιλίζει. Βγάλτε το µωρό από το µαστό µε την τεχνική που περιγράφηκε πιο πάνω. Εάν η µητέρα πονά τόσο πολύ που δεν αντέχει να θηλάζει, προτείνετε τη χρήση ψευτοθηλών στο σωστό µέγεθος. Εάν παρά τη χρήση ψευτοθηλών η µητέρα δεν αντέχει άλλο τον πόνο, ή οι πληγές µεγαλώνουν και η κατάσταση χειροτερεύει συνεχώς, σταµατήστε προσωρινά το θηλασµό. Η αντλία γάλακτος συνήθως δεν πονά και µπορείτε να δίνετε το γάλα µε µπουκάλι. Οι θηλές θα επανέλθουν πολύ σύντοµα. Στη συνέχεια η µητέρα θα θηλάσει χωρίς πόνο για όσο καιρό θέλει. Φραγµένοι πόροι Όταν η µητέρα είναι πολύ κουρασµένη, τµήµατα του µαστού που φράσσουν κατά τη διάρκεια της παραγωγής γάλακτος, σκληραίνουν. Συνήθως συνυπάρχει κάποιο µηχανικό εµπόδιο, λόγου χάρη το σουτιέν πιέζει ένα πλάγιο τµήµα των µαστών την ώρα του θηλασµού. Το γάλα στο σηµείο που δέχεται την πίεση πήζει, το τµήµα του µαστού που βρίσκεται πίσω από το πήγµα συνεχίζει να παράγει γάλα το οποίο δεν διοχετεύεται στη θηλή. Εάν το πήγµα φτάνει ως τη θηλή, µπορεί να φανεί µια λευκωπή περιοχή στην κορυφή της θηλής από την οποία δε βγαίνει γάλα «άσπρα στίγµατα στη θηλή». Τα τµήµατα του µαστού που αντιστοιχούν σε φραγµένους πόρους είναι σκληρά και επώδυνα.\n19 19 Εάν η µητέρα εµφανίσει φραγµένους πόρους, ακολουθήστε τις παρακάτω οδηγίες: Προτείνετε θηλασµό µε το πηγούνι του µωρού στραµµένο προς την σκληρή (και ίσως επώδυνη) περιοχή και θηλασµό ιδιαίτερα από τον προσβεβληµένο µαστό. Για να γίνει αυτό µπορεί η µητέρα να χρειαστεί να χρησιµοποιήσει τη στάση θηλασµού «γονατιστή πάνω από το µωρό», (δείτε «Στάσεις θηλασµού»). Βάλτε ζεστές κοµπρέσες στην περιοχή ή βουτήξτε όλο τον προσβεβληµένο µαστό σε µια λεκανίτσα µε ζεστό νερό, πριν το θηλασµό. Την ώρα που η µητέρα κάνει πολύ ζεστό ντους µε το νερό να τρέχει στην πλάτη της, σκύβει προς τα εµπρός και αρµέγει τον µαστό πιέζοντας σταθερά προς τα κάτω τη σκληρή περιοχή. Συνήθως το πήγµα βγαίνει και το γάλα τρέχει για λίγη ώρα µε πολύ µεγάλη ροή. Προτείνετε τοπική χρήση οικιακής συσκευής µασάζ, µε τους κραδασµούς να εφαρµόζονται επάνω στα σκληρά σηµεία και από τα σηµεία αυτά προς τη θηλή. Αυτό θα κάνει τα πήγµατα να ξεκολλήσουν. Μαστίτιδα Η µαστίτιδα είναι µια µικροβιακή λοίµωξη της µητέρας, που οφείλεται συνήθως στον χρυσίζοντα σταφυλόκοκκο. Η γυναίκα δε χρειάζεται να θηλάζει για να την πάθει σπανίως την παθαίνουν και άνδρες - αλλά ο θηλασµός αυξάνει την πιθανότητα να εµφανιστεί. Ο κυριότερος εκλυτικός παράγοντας της µαστίτιδας είναι η σωµατική κόπωση της µητέρας. Συµπτώµατα της µαστίτιδας Εάν η γυναίκα εµφανίσει άλγος στα οστά σαν να έχει κρυώσει, κεφαλαλγία και βάρος κατά τις κινήσεις, στη συνέχεια δει µια εξέρυθρη περιοχή στο µαστό και εµφανίσει πυρετό, τότε έχει µαστίτιδα. Μπορεί να νιώσει πόνο στο σηµείο της φλεγµονής. Ο πόνος διαφέρει από γυναίκα σε γυναίκα. Οι περισσότερες µητέρες περιγράφουν µια αίσθηση βάρους τοπικά. Εάν η µητέρα πονά πολύ, µάλλον είχε αρχικά φραγµένους πόρους.\n20 20 Αντιµετώπιση της µαστίτιδας Ο καλύτερος τρόπος να επιταχύνετε την ανάρρωση της µητέρας είναι ο εξής: Προτείνετε να µείνει ξαπλωµένη µε το µωρό δίπλα της. Η µαστίτιδα δεν κάνει το γάλα επικίνδυνο για το µωρό, παρόλο που ίσως αλλάζει λίγο τη γεύση του η οποία γίνεται υφάλµυρη. Τα µωρά δεν έχουν πρόβληµα µ αυτή την αλλαγή. Ο αποκλειστικός θηλασµός συνεχίζεται. Βάζετε το µωρό να θηλάσει ειδικά από τον πονεµένο µαστό και, αν είναι δυνατόν, µε το πηγούνι του στραµµένο προς το πονεµένο σηµείο. Για να γίνει αυτό, εάν η φλεγµονή είναι στην άνω πλευρά του µαστού, τοποθετήστε το µωρό στη στάση «γονατιστή πάνω από το µωρό». Προτείνετε στη µητέρα να τρώει καλά και να πίνει πολλά υγρά, δηλαδή το λιγότερο τέσσερα λίτρα το εικοσιτετράωρο. Σε δύο το πολύ µέρες θα έχει συνέλθει. Οι υγρές ζεστές κοµπρέσες, αν εφαρµοστούν τοπικά, είναι πολύ ανακουφιστικές για κάποιες µητέρες. Εάν η µητέρα εµφανίσει πυρετό πάνω από 38,5 ο C για περισσότερες από 24 ώρες, πράγµα σπάνιο, θα πρέπει να πάρει αντιβίωση για 10 µέρες και όχι µόνο µέχρι να υποχωρήσουν τα συµπτώµατα. Σε αντίθετη περίπτωση µπορεί να ξαναπάθει σύντοµα µαστίτιδα ή η µαστίτιδα να εξελιχθεί σε απόστηµα. Η µητέρα παίρνει λεκιθίνη από µη µεταλλαγµένη σόγια, ένα συµπλήρωµα διατροφής ακίνδυνο για το µωρό, ένα κουταλάκι πρωί-βράδυ για ένα µήνα. Έχει αποδειχθεί ότι προλαµβάνει την υποτροπή της µαστίτιδας. Η µητέρα να µη φορά συνθετικά ρούχα και εσώρουχα. Να µην κοιµάται µπρούµυτα. Να µην αρχίσει δίαιτα αδυνατίσµατος ή να σταµατήσει εάν κάνει αυτό το διάστηµα. Εάν ο θηλασµός διακοπεί εξαιτίας της µαστίτιδας, η µητέρα µπορεί να εµφανίσει ξανά µαστίτιδα ή να εξελιχθεί σε απόστηµα στο στήθος, ανεξαρτήτως της αγωγής που θα πάρει.


Ρυθμιστησ Πιεσησ Βενζινησ ντίζελ και βενζίνη για το αυτοκίνητό σας - αγοράστε online σε ελκυστικές τιμές\nΡυθμιστησ Πιεσησ Βενζινησ για αυτοκίνητο\nΡυθμιστησ Πιεσησ Βενζινησ από τους καλύτερους κατασκευαστές\nΡυθμιστησ Πιεσησ Βενζινησ Για\nΣύστημα Καυσίμου στον κατάλογο των ανταλλακτικών\nΡυθμιστησ Πιεσησ Βενζινησ Κατάστημα\nΠώς θα εντοπίσετε τυχόν βλάβες του ρυθμιστή πίεσης καυσίμου\nΟ οπτικός έλεγχος του τμήματος είναι αρκετά επίπονος και συνήθως, πραγματοποιείται ως μέρος του ολοκληρωμένου διαγνωστικού ελέγχου του συστήματος καυσίμου του οχήματος.\nΚατ’ αρχάς, τσεκάρετε αν υπάρχουν αρκετά καύσιμα στο ρεζερβουάρ. Ακολούθως, θα πρέπει να ελεγχθεί η τάση της μπαταρίας, διότι η πίεση της παροχής καυσίμου συνδέεται άμεσα μαζί της. Θα πρέπει να ανέρχεται στα 12 βολτ. Μετά, θα πρέπει να αποσυνδέστε τον αρνητικό πόλο της μπαταρίας, να συνδέστε ένα μανόμετρο στο σύστημα καυσίμου, να καθαρίστε το χυμένο καύσιμο, να επανασυνδέστε τον αρνητικό πόλο της μπαταρίας και να βάλτε μπρος τον κινητήρα στο ρελαντί. Στη συνέχεια, να αποσυνδέσετε τον σωλήνα κενού από το ρυθμιστή, να κλείσετε το άκρο της με το δάχτυλό σας και να μετρήστε την πίεση. Θα πρέπει να βρίσκεται ανάμεσα στα 0,25 με 0,35 MPa, για τους κινητήρες με ψεκασμό πολλαπλών σημείων, και στα 0,07 με 0,10 MPa, για τους κινητήρες με πεταλούδα γκαζιού.\nΕάν η πίεση είναι εξαιρετικά χαμηλή, πιέστε το σωλήνα επιστροφής και, μετά, τσεκάρετε τις ενδείξεις του μετρητή. Η αύξηση της πίεσης στις κανονικές τιμές, υποδηλώνει βλάβη του ρυθμιστή. Οι ιδιαίτερα υψηλές τιμές μέτρησης, σημαίνουν επίσης την ύπαρξη βλάβης, αν δεν έχει μειωθεί η ποσότητα διακίνησης καυσίμου της σωλήνας επιστροφής.\nΌταν ο κινητήρας ζεσταθεί, συνδέστε το σωλήνα κενού στο ρυθμιστή. Η πίεση θα πρέπει να πέσει περίπου 0,05 MPa, κατά μέσο όρο. Αν διατηρηθεί στα ίδια επίπεδα, είτε ο σωλήνας κενού είναι φραγμένος, είτε ο ρυθμιστής έχει χαλάσει.\nΓια να κάνετε μέτρηση της υπολειπόμενης πίεσης του συστήματος, σβήστε τον κινητήρα, απομονώστε το ντεπόζιτο καυσίμου και πάρτε και πάλι μετρήσεις μετά από 10 λεπτά. Συγκρίντε τις τιμές που λάβατε με τις τιμές που ορίζονται στο τεχνικό εγχειρίδιο του οχήματος. Αν η πίεση του συστήματος είναι μικρότερη από το φυσιολογικό, ενδεχομένως να χρειάζεται αντικατάσταση ο ρυθμιστής πίεσης καυσίμου.\nΘα καταλάβετε ότι ο ρυθμιστής πίεσης καυσίμου απαιτεί διαγνωστικό έλεγχο, από τα παρακάτω σημάδια:\nΔυσκολία στην εκκίνηση του κινητήρα.\nΑστάθεια λειτουργίας του κινητήρα στο ρελαντί.\nΑπώλεια ισχύος του κινητήρα.\nΟ κινητήρας σβήνει μόνος του.\nΔιαρροές καυσίμου από τους σωλήνες, οι οποίες δεν αποκαθίστανται με το σφίξιμο των κολάρων ή της βάσης του ρυθμιστή.\nΜείωση της δυναμικής απόδοσης του οχήματος.\nΑύξηση της κατανάλωσης καυσίμων.\nΡεταρίσματα του αυτοκινήτου, κατά την οδήγηση.\nΑιτίες βλαβών του ρυθμιστή πίεσης καυσίμου\nΗ πιο συνήθης αιτία βλάβης του ρυθμιστή πίεσης καυσίμου, είναι η φυσική φθορά των τμημάτων του. Παραδείγματος χάρη, η χαλάρωση του ελατηρίου επιφέρει τη χαλαρή στερέωση του ρυθμιστή στη θέση του, με αποτέλεσμα να φτάνει το καύσιμο στη γραμμή επιστροφής, ακόμη και με χαμηλή πίεση, και η ισχύς του κινητήρα να μειώνεται όταν αυξάνονται οι σ.α.λ. Με την πάροδο του χρόνου, η μεμβράνη φθείρεται και σπάει, ενώ η τσιμούχα χάνει την ελαστικότητά της και ραγίζει.\nΤα συγκεκριμένα τμήματα χαλούν πρόωρα, εξαιτίας της χρήσης χαμηλής ποιότητας καυσίμου, της μη έγκαιρης αλλαγής του φίλτρου καυσίμου ή του μη έγκαιρου καθαρισμού του ντεπόζιτου καυσίμου. Η συσσώρευση βρωμιάς στην επιφάνεια του ρυθμιστή, επιφέρει το μπλοκάρισμά του, ενώ το νερό στα καύσιμα συνεπάγεται τη διάβρωση των μεταλλικών του τμημάτων.\nΑντικατάσταση του ρυθμιστή πίεσης καυσίμου\nΤο τμήμα δεν επισκευάζεται. Αν χαλάσει, αλλάξτε το. Έχετε τη δυνατότητα να εγκαταστήσετε το καινούριο τμήμα και μόνος σας. Πρώτα, αδειάστε την πίεση από το σύστημα. Μόνον αφού το κάνετε αυτό, μπορείτε να αρχίσετε τη διαδικασία αλλαγής του ρυθμιστή. Η διαδικασία αντικατάστασης είναι η ακόλουθη:\nΒάλτε σε λειτουργία τον κινητήρα και αφήστε τον στο ρελαντί.\nΒγάλτε το ρελέ της αντλίας λαδιού ή το καλώδιο από την αντλία καυσίμου, για να σβήσει ο κινητήρας.\nΒάλτε μπροστά τον κινητήρα μερικές φορές.\nΣβήστε το διακόπτη της μίζας και συνδέστε ξανά το ρελέ ή το καλώδιο της αντλίας.\nΑποσυνδέστε το σωλήνα κενού και το σωλήνα αποστράγγισης καυσίμου, από το ρυθμιστή.\nΞεβιδώστε τα στοιχεία στερέωσης που συγκρατούν το τμήμα στη θέση του.\nΒγάλτε το ρυθμιστή πίεσης.\nΑλλάξτε την τσιμούχα και τοποθετήστε το καινούριο τμήμα.\nΓνήσια ανταλλακτικά ποιότητας: Ρυθμιστησ Πιεσησ Βενζινησ για το αυτοκίνητό σας\nΠεριορισμός κατασκευαστή: Toyota\nΡυθμιστική βαλβίδα πίεσης, σύστημα common rail (DENSO, DCRS210120)\nΑριθμός προϊόντος: DCRS210120\nΒάρος [g]: 160\nΡυθμιστική βαλβίδα πίεσης, σύστημα common rail (DENSO, DCRS301370)\nΑριθμός προϊόντος: DCRS301370\nΤύπος βαλβίδας: Βαλβίδα υπερχείλισης\nΜπεκ, σύστημα ψεκασμού (BOSCH, 2 417 413 082)\nΑριθμός προϊόντος: 2 417 413 082\nΡυθμιστική βαλβίδα πίεσης, σύστημα common rail (DENSO, DCRS300660)\nΑριθμός προϊόντος: DCRS300660\nΡυθμιστική βαλβίδα πίεσης, σύστημα common rail (DENSO, DCRS301380)\nΑριθμός προϊόντος: DCRS301380\nΤρόπος λειτουργίας: υδραυλικό\nΠίεση [bar]: 3\nΠίεση [psi]: 43,5\nΡυθμιστής πίεσης καυσίμων (PIERBURG, 7.21548.50.0)\nΑριθμός προϊόντος: 7.21548.50.0\nΡυθμιστική βαλβίδα πίεσης, σύστημα common rail (DELPHI, 9109-903)\nΑριθμός προϊόντος: 9109-903\nΤύπος βαλβίδας: Βαλβίδα αντεπιστροφής\nΠίεση [bar]: 0,15\nΠίεση [psi]: 2,18\nΑριθμός τεχνικής πληροφορίας: PI 1547-11\nΒαλβίδα, αντλία καυσίμων (PIERBURG, 7.20235.02.0)\nΑριθμός προϊόντος: 7.20235.02.0\nΡυθμιστής πίεσης καυσίμων (BOSCH, 0 280 160 562)\nΑριθμός προϊόντος: 0 280 160 562\nΡυθμιστής πίεσης καυσίμων (BOSCH, 0 280 160 567)\nΑριθμός προϊόντος: 0 280 160 567\nΡυθμιστής πίεσης καυσίμων (TOPRAN, 108 125)\nΑριθμός προϊόντος: 108 125\nΤύπος βαλβίδας: Ρυθμιστική βαλβίδα\nΣυμπληρωματικό προϊόν / συμπληρωματική πληροφορία: χωρίς τσιμούχα\nΡυθμιστική βαλβίδα πίεσης, σύστημα common rail (BOSCH, 0 281 006 002)\nΑριθμός προϊόντος: 0 281 006 002